text:
KRALENDIJK – Djaluna mèrdia a tuma lugá e asina yama marshe di estudio, i e tabata spesial pa tur persona ku ke para ketu na nan posibilidatnan den futuro. E aktividat a tuma lugá den e edifisio di Jong Bonaire, kaminda tabatin diferente instansia ku a pone nan mes disponibel pa splika loke nan por ofresé e hóbennan. No solamente hóbennan, sinembargo tabatin oportunidat pa trabou loke kompanianan presente tabata ofresé pa mayornan.
Manera semper e diseño general di e marshe di informashon ta amplio: skolnan pa edukashon di kontinuashon (superior) aki na Boneiru, di otro islanan i tambe doñonan di trabou na Boneiru tabata presente. Pa menshoná algun ehèmpel: IFE, MTS, University of Curaçao i UDC/CDC di Kòrsou, University of Aruba, i e departamentu di MBO na SGB Boneiru. Banda di esaki, doñonan di trabou na Boneiru a duna un presentashon di kua ta e oportunidatnan di trabou riba e isla. Tambe tabata tin un biaha mas, e ‘plenchi di hospitalidat’ ku ta promové trabou den sektor di turismo i Qredits ku a demostrá kon pa buska finansiamentu pa bo propio negoshi.
E tema di e aña akí tabata ‘Entrepreneurship’. Kiko esaki ta nifiká? Rosemarijn de Jong, kordinadó di e evento, ta duna un splikashon: “Nos ke laga hóbennan pensa kiko ‘entrepreneurship’ ta nifiká pa nan. Ta algu pa bo, pa kuminsá bo propio negoshi despues di bo estudio? Un negoshi grandi òf un negoshi chikitu? Pero tambe bo por ta emprendedor, sin kuminsá un negoshi propio. Ta nifiká ku bo ta kurioso: ku bo ta sali en buska di retonan i ku bo ta haña un solushon pa esakinan.”
E evento ta sostené hóbennan di Boneiru den nan eskoho pa un estudio di kontinuashon (superior) òf un profeshon i e ta enfoká riba hóbennan ku ta den e último klasnan di skol sekundario òf edukashon vokashonal intermedio. Durante oranan di mainta tabata tin presentashonnan pa diferente klas di SGB. Esaki pa brinda e hóbennan un chèns pa informá nan mes mas mihó tokante e diferente oportunidatnan. Despues di skol, un gran kantidat di e klasnan mas haltu, a bishitá e marshe di informashon na Jong Bonaire huntu ku nan mèntòr.
E kombinashon di potrèt ta ilustrá parti di e aktividat ku tabata bon bishita djaluna durante oranan mèrdia.


c: text/html

text:
UTRECHT – Awe Gilbert Isabella ta kuminsá komo representante nobo di reino pa Boneiru, Sint Eustatius i Saba. “Un trabou di soña kuné ku ta aparesé bo dilanti un biaha so den bo bida”, segun e èks wethouder di Utrecht di orígen kurasoleño.
Isabella ta bai sigui su propio rumbo i enfátikamente no ke laga asuntunan di den pasado influensh’é. E promé señalnan ku e ta tuma esaki hopi na serio – i ku e no ke un toren di ivor – t’ei kaba. Asina den promé siman na Boneiru mésora e ta kuminsá ku lès di papiamentu pasobra: “Mi ke por papia mas lihé posibel ku tur hende na Boneiru tambe.”
‘Na sèptèmber e ta start no solamente na su ofisina na Boneiru, sino mésora e ta drenta aden ku tur tres e islanan di Hulanda Karibense. E promé siman e ta na Boneiru, despues e ta bai pasa un siman na Sint Eustatius i djei mésora e ta sigui ku un siman na Saba. “Pa asina mi sa kon e bida diario ta einan. Esei ta bira e base. Despues mi ke pasa regularmente pa mantené mi konosementu di e lugánan i papia ku e hendenan.”
Papia i sa
Papia ku gobièrnunan insular, ku organisashonnan, ku habitantenan di e islanan i ku e ministerionan na Den Haag, esei Isabella ta mira komo un tarea ku lo tuma hopi tempu. “Mi ke sa bon bon ta kiko ta pasando na e islanan, pa asina mi por determiná kon por konektá nan. Mi ke sa di kiko ta trata, ki opstákulo tin i pakiko ta papia kos manera ta papia nan.”
Isabella gusta aktua spontáneamente si e ke sa algu i e no ta warda te ora bin trese e informashon seka dje. Pesei boneriano, stasiano i sabano no mester keda straño ora e djis pasa un be. Na Utrecht nan konos’é komo e wethouder ku ta yama bisa ku aki mei ora e ta pasa ku baiskel p’e bin tende por ehèmpel ta kiko ta pasando den un sierto bario. “T’asina mi ta”, e ta bisa.
Representante di reino
Representante di reino espesialmente ta esun ku ta uni, segun Isabella. “Si bo wak e kos simbólikamente e ta habri su mannan tantu pa Den Haag komo pa e gobièrnunan di e islanan pa asina konekta nan.”Su eksperiensha amplio di trabou ku ta varia di trahadó sosial te wethouder di planifikashon espasial i di lider di proyekto di maneho di antiano te sekretario di un konseho di asesoramentu ekonómiko ta salié ‘di bon’ den e funshon nobo aki.
Pa e representante di reino nobo ta klaro ku e problemanan i deseonan di Boneira, Statia i Saba ta diferente. “Esei ta mi punto di salida. Ta tres isla kada un ku su propio manera di biba i hasi, ku nan propio problemanan i oportunidatnan. Mi ta mira nan komo tres diferente área kaminda semper lo mi wak kiko ta pasando i kon nos por pone man na obra pa solushoná problema i usa oportunidatnan.”
Krítika i polítika
E krítika pisá riba su nombramentu i e rechaso unánimo di e mandatarionan na Statia e no ta tuma na pechu. “Natural nunka no ta agradabel espesialmente pasobra mi tabata na Hulanda i mi no por a reakshona adekuadamente. Pero ora na ougùstùs m’a hasi un bishita kòrtiku na e islanan, na Statia tambe mi a haña un invitashon kordial pa bini bèk atrobe na sèptèmber. Tin be bo mester topa otro personalmente prome i wak den otro su wowo. A papia konstruktivamente ku tur mandatario. Mi ta komprondé si ku hende ta krítiko i ta pensa: ta ku ken nos ta haña nos awor atrobe?”
Isabella no ta ferwagt niun tiki difikultat pa tuma despedida di su pasado polítiko komo miembro di PvdA. PVV i algun mandatario di e islanan tabata abiertamente prekupá p’esaki. “Mi tabata polítiko i awor no mas. Mi ta para riba e partidonan.”
E ta pensa ku e por keda leu tambe for di e kontroversianan polítiko riba e islanan ku – espesialmente na Boneiru – regularmente sa eskalá. “Komo representante di reino mi no ta bai tuma un koló polítiko. Mi no ta bai mete den polítika di partidonan, sino mi ke tende e puntonan di bista di tur partido.”
Manehá pobresa
Isabella ta mira e maneho di pobresa, desempleo, ònderstant abou i preis haltu riba e islanan komo un punto di atenshon importante e añanan binidero: “Natural tur gobiernu di e islanan tin un tarea importante independiente den e asuntunan aki pero Den Haag tambe ta hunga un papel. I fortunadamente na Den Haag nan ta realisá mas i mas ku mester manehá esaki. Tur hende ku traha riba esaki – gobièrnunan insular i e hendenan na Den Haag – lo haña mi na nan banda.”
Futuro
Isabella ta haña e pregunta kiko e lo ke mira komo echo heroiko na su despedida komo representante di reino difísil pa kontestá: “Mihó mi kuminsá promé. Pero si mi por a kontribuí algu na mehorashon di desaroyonan sosial i ekonómikoriba e islanan, un dia mi por sigui ku un kurason sosegá.”
Outor: Jamila Baaziz

robotstxt: allowed

filter: keep


text:
Join Nos Mailing List!
Cada siman nos lo informa tur persona riba nos mailing list tocante nos articulonan of tips nobo. #AlwaysUpdated
Conecta cu nos via Facebook Messenger!
Bo ta activo riba Facebook? Conecta cu nos pagina y manda nos un mensahe!Conecta Cu Nos!
Chat cu nos via WhatsApp Messenger!
Click riba boton berde of manda un mensahe pa +297 5628417!Chat Via WhatsApp!
Si bo no tin Facebook of WhatsApp, conecta cu nos via email!
Pregunta of Feedback? Mail nos via conecta.dosplaca@gmail.comManda nos un Email!


text:
Rond mundo y aki na Aruba tambe, tin cantidad di experto riba tereno di corona virus, kendenan sa precisamente kico ta pasando y kico tin cu haci, mientras cu tin tantisimo expertonan rond mundo, cu ainda no por saca nan som di e existencia y forma di procede di Covid-19.
Sinembargo mescos cu tur caminda, aki na Aruba tambe diariamente por ricibi informacionnan riba e pandemia aki, di miembronan di famia, amigo y conocirnan, di miembronan di un of otro ‘chat-group’, pero tambe di esnan den prensa, cu a converti e pandemia aki den un tipo di noticia sensacionalista di nan mes.
Ta for di algun tempo caba AWEMainta a mustra riba e particularidad aki, caminda Gobierno tambe tabata atende e pandemia aki, sembrando panico, sembrando intrankilidad sea cual sea e motibo, loke sin duda no ta algo positivo.
Despues di celebracion di Dia di Himno y Bandera, un biaha mas tin cierto grupo cu a lansa gritonan di panico for di oranan prome cu e dia aki, cu a wordo celebra extensamente pa un pueblo cansa y fada di ta sera den cas, cu lo tin un aumento grandi y cu ta rekeri medida estricto mesora.
Sin cu tabatin cifra den man, a core grita cu pueblo ta iresponsabel, cu pueblo mester ta mas serio, cu pueblo mester biba segun reglanan impone, apesar cu esaki ta nifica cu e ta mishi cu libertad sagrado den un pais liber y democratico.
Desde e momento ey Gobierno y su Crisisteam a trata di sacudi tur hende formalmente, papiando di un crisis cu ora cu analisa tur cos riba un rij, e no ta nada serio y simplemente un aumento normal di e casonan aki, si sigui e trend di e casonan aki for di luna di maart di 2020 ora cu tur cos a cuminsa aki na Aruba.
Luna di maart ta cumpli un aña pasa cu e virus aki a duna acto di presencia aki na Aruba y por spera cu otro aña na luna di maart un biaha mas, lo tin un otro ‘spike’ di e casonan aki, mescos cu e tradicional casonan di griep normal cu nos conoce, tambe e temporada cu bruhela y sarampi ta lanta cabes den comunidad.
Por a scucha varios instancia papia di e cifra halto di morto ocasiona pa Covid-19, usando un biaha mas e cantidad di morto aki, como un instrumento pa spanta pueblo, pero ta lanta e pregunta, menos hende lo a muri si tur hende a keda den nan cas y no a sali bay ningun caminda?
Hecho cu ta ora cu analisa e cantidad di casonan di hendenan cu a bay pa Reino di Dios, hendenan cu a fayece den e luna di maart di 2021 te cu e fecha di 19, nos ta realisa cu un total di 51 hende a fayece casi mey mey di luna, caminda compara cu 81 morto den henter un aña di Covid-19, sin duda no ta duna un refleho dramatico di e situacion aki.
Un total di 51 morto den algo mas cu mitar luna di cual practicamente tur ta hendenan di edad halto y ta mesun trend ta continuando, sin cu por punta dede cu t’e corona virus cu culpabel pa asina hopi morto.
E tipo di informacionnan aki tin cu wordo atende den e forma corecto, ya cu mientras cu ta pidi pa mas medida, cu ta pidi pa lockdown, den mesun rosea ta pura pa economia cuminsa draai, cu turismo lanta cabes, cu tur hende ta regresa na pia di trabou y cu cosnan ta cuminsa draai ta sali for di e situacion financiero penoso den cual Aruba y henter mundo a bin haya su mes aden.


text:
Dia Mundial di Combati Secura y Suelonan Degrada observa pa UN
ORANJESTAD - Awe 17 di juni Nacionnan Uni (UN) a declara dia di observacion pa e conscientisacion pa combati secura y suelonan degrada. Locual na Ingles nan a yama Desertification and Drought Day. Directie Natuur en Milieu (DNM) ta colabora cu e parti di conscientisacion riba e tema aki cu ta di sumo importancia mirando cu nos ta depende di nos suelo den bon condicion y gran parti di Aruba su clima ta uno di secura.
Ora cu nos ta papia di suelo degrada esaki ta consecuencia di rosamento y erosion acelera. E proceso aki ta consecuencia di actividadnan humano caminda e suelo tin necesidad di restauracion asina yuda combati cambio di clima y brinda servicionan pa yuda e biodiversidad y humanidad ainda mas. Tin un yamada urgente mundialmente despues di e pandemia pa mundo recupera na un manera sostenibel asina crea economianan mas resiliente pa futuro.
E obhetivo di conscientisacion pa e dia observa aki den 2021 ta pa demostra cu si inverti den suelonan saludabel como parti di e recuperacion, esaki lo ta un bon decision economico tambe. E inversion ta crea cuponan di trabou, duna stabilidad vital, garantisa calidad di cuminda, saca carbono toxico for di atmosfera, combati cambio di clima y trece balansa den biodiversidad ecologico. Cu conscientisacion pa combati secura y suelonan degrada ta yuda crea mas accion pa proteha y restaura areanan natural, asina tambe yuda cu e avancenan pa alcansa e 17 metanan di desaroyo sostenibel di UN (SDG’s).
Unda nos ta awo?
Mundialmente, tres cuarto (¾) di mundo su suelo, sin conta aden e parti cu ta cubri pa ijs, a transforma y ta usa pa aloca necesidad humano manera por ehempel cuminda y desaroyo. E suelo degrada ta impactando calidad di bida di hende y bestia. E consecuencianan ta por ehempel; cu miyones di especienan ta na borde di extincion, emision di gasnan greenhouse (GG) lo hisa temperatura global y ta habri caminda pa mas malesanan contagioso manera esun di Covid-19 . Na Aruba, tin limite na espacio pa tereno destina pa cas of otro practica manera esun di plantamento. E practica di rosa tereno completo ta uno anticua y cu consecuencia pa e suelo y medio ambiente. Kitando matanan y e capa di suelo of cobamento ta acelera e proceso di erosion cu ta degrada e suelo aun mas.
Kico ta e solucionan?
Restauracion di mondinan den area di bahianan manera esun di matanan di mangel. Plantamento di matanan local den bo cura, tereno of areanan publico. Conscientisacion riba e tema, busca informacion di expertonan, yuda un organisacion pa sembra y planta mata manera esun di Ban Lanta y Planta, siña practicanan mas innovativo di agricultura,y siña biba den harmonia cu naturalesa. Algun di pregunta cu bo por haci na bo mes ta: mi bario y mi comunidad ta biba den harmonia cu naturalesa? Mi ta consciente di mi impacto di consumo?, E companianan cu mi ta sostene ta eherce practicanan sostenibel?, Ami tambe por ta un activista? -mandando carta di preocupacion pa cu restauracion di areanan na unda cu e suelo ta degrada, preocupacion pa cu secura y planificacion di uzo di terenonan y e suelo.
DNM ta uni na e yamada pa encurasha un y tur pa establece un mihor relacion y amor pa naturalesa. E yamada na comunidad global pa cu e dia observa aki ta pa trata nos suelo y tera manera un recurso limita y precioso cu mester di restauracion y proteccion.


text:
ORANJESTAD, Aruba: Compara cu e metemento diario di antes den e maneho di Aruba Tourism Authority y awendia cu ta duna e expertonan espacio pa nan traha y tuma nan propio decisionnan, awor ta nota cu den e prome 6 lunanan di aña ta raporta crecemento den varios area di nos industria turistico. “Nos si ta laga nan traha y mi ta sigur cu esey ta e miho formula”, asina Minister Ing. Mike de Meza a duna di conoce despues di e conferencia di prensa recientemente hunto cu directiva di ATA.
Ey a anuncia cu den e prome mita di aña 2017, “Tourism Receipts” a subi cu 4%, “stay-over visitors” a subi cu 5.2%, “Cruise passengers” a subi cu 2.3% y “Revenue per available room” a subi cu 5.2% si compara cu e prome 6 lunanan di aña pasa.
“E resultado por ta miho ainda, si exclui Venezuela afo. E ora e cantidad di turistanan cu ta keda Aruba lo a subi cu 7.6%. E retonan socioeconomico na Venezuela ta conoci y ATA ta atendiendo cun’e. Nos tabata sa tambe cu dado momento e mercado lo no sigui crece den forma desproporcional y cu e cifranan lo normalisa”, e mandatario a aclaria.
Comparando cu e region Caribense, nos isla ta sigui di ta un di esnan miho, cu a crece mas den e prome 6 lunanan di e aña aki, specialmente den RevPar y den cantidad di turista yegando nos isla via avion. “Esaki ta demostra atrobe cu e modelo pa tin un ATA realmente independiente ta bayendo bon y ta duna nan espacio pa haci tur lo posibel, explora tur opcionnan, pa ta mas creativo posibel, pa sigui atrae mercadonan nobo y sigura cu aerolineanan tin stoelnan disponibel pa trece mas turista pa nos isla”, di acuerdo cu e mandatario.
Minister Mike de Meza ta orguyoso di e resultadonan, tambe di partnernan strategico manera AHATA y Aruba Airport Authority. Hunto lo logra alcansa e meta di crecemento cu a fiha pa e aña aki.


text:
Diabierna ultimo den reunion di Conseho di Minister, Gobierno di Aruba a aproba e puntonan di salida di e Wever-Croes–norm. Manera ta conoci, den comunidad ta biba un desgusto cu tin directornan di companianan estatal ta ganasalarionan exorbitante.
Specialmente algun di e directornan cu a haya un contract cu gobierno anterior di AVP tabata conoce areglonan realmenteabusivo. Esun mas recien di e contractnan ta di Richard Arends, actual Parlamentario di AVP. Pero cu tempo cu e tawata consehero di gobierno di AVP a wordo nombraDirector di RdA pa un salario astronomico, hopi mas halto cu un minister y mas peor, cu si un dia un hende kier kit’e for di trabou lo mester a page bek 2.6 miyon florin.
Gabinete Wever-Croes a declara desde principio cu e tipo di situacionnan aki no por continua y a cambia e maneho: ningundirector di compania por gana mas cu 130% di e salario di un minister. Prome Minister a indica cu e maneho aki ta wordoaplica caba pa directornan cu wordo nombra nobo. Por ehempel Elmar y Utilities a publica cu lo aplica e Wever-Croes norm.
Pa evita cu un gobierno den futuro bin abusa atrobe, maneraesun anterior, Gabinete Wever-Croes ta trahando riba e ley pa ancra esaki den ley y asina ni si AVP mes bolbe bek den futuro, nan no por abusa atrobe.
Companianan estatal ta di pueblo y nan no tey pa enrikeseningun hende. Nan mester sirbi pueblo y comunidad. Nan mester garantisa sueldo di trahadonan cu ta traha cu alma y cuerpo pa e companianan por brinda servicio.
Gabinete Wever-Croes a institui un comision Corporate Governance cu ta haciendo e trabounan preliminario. Te aindatur cos ta mustra cu na Aruba e problema no ta mes grandi cu por ehempel na Corsou, cu algun excepcion causa pa gobiernoanterior, cu nos ta corigiendo. Y den caso cu tin salarionanactual cu ta surpasa e norma, lo hiba conbersacionnan cu e directornan pa a base voluntario reduci nan salario. Una bescu e ley drenta na vigor, den un periodo di maximo 2 aña, tur director mester a reduci nan salario na e norma.
Hulanda a pone esaki tambe como condicion y e ley lo wordomanda pa Parlamento pronto.
Pues pronto Aruba lo conoce un maximo pa salarionan pa directornan di companianan estatal, cu lo inclui 130% di e salario di un minister y lo bin un areglo tambe pa maximalisae suma cu mester paga un director s mester retir’e di su cargo, manera den e ehempel di Richard Arends, cu lo a costa e compania 2.6 miyon florin.


text:
Aruba mester un gobierno cu plan concreto pa drecha economia y no uno cu promesanan falso
Deseando henter comunidad un felis aña 2021, Parlamentario di fraccion di AVP, Michael Lampe, na mes momento a gradici tur cu a convivi cu su persona y su famia, despues cu nan mester a biaha cu urgencia pa exterior pa salud di nan yiu.
Na mes momento Parlamentario Lampe a mustra suConvivencia cu henter comunidad pa e situacion cu e pais ta wordo confronta cune cu e corona virus, mustrando cu supersona a biba esaki di cerca ora cu el a test positivo pa e virus aki.
“Hopi famia ta pasando momentonan dificil durante di e pandemia y aña cu a pasa, cu a sacudi mundo henter y tambe nosdushi isla di Aruba y mi ta convivi cu tur esunnan cu ta pasandoden momentonan dificil aki mirando e experencia personal cu mi persona a pasa aden tambe cu e covid.
Awe mas cu nunca e determinacion tey pa yuda di unda cu mi nos por, pa asina nos por construdi di awe en Adelante, un Aruba nobo, cu ta necesario den e period aki cu ta trece cuneretonan nobo y awor mas cu nunca nos tin mester di solucionnannobo pa nos por lanta nos pais bek for di e period dificil aki.
Un di e cosnan cu nos por a siña durante di e periodo cu nos a bin ta pasando aden y loke nos por siña di e period di covid aki, ta cu e ta ‘highlight’ claramente un biaha mas, e hecho cu Aruba mester diversifica, cu nos mester tin solucion- y plannan pa asina nos por carga nos isla na momento cu nos turismo no ta funcionando manera cu e mester ta, pa motibo di un crisis.
Mi ta kere si cu nos mester ta bon prepara pa cualkier shock cu nos por haya den nos economia cu awe nos ta sufriendo di dje.
Durante di e ultimo tres añanan cu a pasa, pueblo sa cu nos tin un gobierno cu a sinta y cu a priminti for di comienso cu nan lo traha riba diversificacion di economia, hasta di prome cu e pandemia actual a drenta den henter mundo, nos no a wakningun plan concreto cu a wordo presenta pa diversificacion di economia, mas ainda despues cu e crisis actual a presenta sum es y a bolbe enfatisa cu nos tin cu necesidad di tin plannan concretopa atende cu un eventualidad asina.
Tambe nos por a mira cu hopi promesa a wordo duna dor di e gobierno aki for di tempo di eleccion cab ana 2017 y cu despuespueblo mes a bin ripara cu e promesanan aki di gabinete WeverCroes, a keda na palabra nada mas.
Na final di dia den e trabou cu e gobierno actual ta haciendo, nosno por wak ningun caminda cu a duna pueblo loke nan a priminti y awe mas cu nunca nos mester di gobernaciontransparente, di gobernacion serio, cu intencionnan serio pa yudaconstrui un comunidad, cu ta traha na bienestar di un comunidad, y nos por bisa cu lastimamente esaki no ta e caso.
Esaki sin duda a conduci cu e confiansa di pueblo den e gobierno aki, a cay por completo mirando cu promesanan cu a wordo duna na pueblo, duna na gremionan y camindaconstantemente a trata di sigui insisti riba e promesanan falsoaki.
Nos por a mira con un biaha mas Prome Minister Evelyn WeverCroes den conferencia di prensa kier a convence pueblo cu sugobierno ta trahando c’un team pa bin cu solucionnan cu lo mester yuda divercifica economia.
Aworaki cu gabinete Wever Croes ta den su ultimo aña di superiodo di gobernacion y cu ta aña di eleccion, pueblo por bolbescucha un Prome Minister ta papia di lo bay sinta pa bolbe papiariba ideanan cu nan lo tin, siendo cu gobierno tabatin tres añalargo e oportunidad pa demostra pueblo kico ta a plannan cu el a priminti pueblo di lo haci cu lo por a yuda pa carga e shock grandi cu nos pais a wordo confronta awor aki cune.
Pa hopi aña caba nos tabata sa cu Aruba no por keda dependenetamente riba turismo den e forma cu nos tabata hacienda esakiy pesey ta hopi importanta pa cualkier gobierno su sinta, mesterpor traha cu plannan serio, cu solucionnan serio y efectivo pa yuda diversifica economia manera ora di un crisis cu ta creasituacionnan di incomodidad.
E confiansa di pueblo den gabinete Wever Croes simplementeno tey y ta algo cu por nota den gremionan, por wak esaki for di hendenan den comunidad cu kendenan nos ta papiandocontinuamente y caminda nos ta scucha preocupacion grandi pa maneho di un gobierno cu nunca realmente a maneha pa sirbiinteres di pueblo,” Parlamentario Michael Lampe a declara.


text:
Den Haag-Oranjestad, 18 maart 2015 – Na Carlton Ambassador hotel na Den Haag a tuma lugar nu recepcion pa celebracion di Dia di Himno y Bandera di Aruba. Minister Plenipotenciario Alfonso Boekhoudt y sra. Hanneke Boekhoudt-Koets a ricibi diferente invitadonan, manera presidente di Eerste Kamer Ankie Broekers-Knol, minister Plenipotenciario di Curacao Marvelyne Wiels, vice presidente di Raad van State Piet Hein Donner, ex ministerraad Jan Laurens Brinkhorst y Hans Hillen. Tambe un cantidad di casi 40 embahadornan di diferente pais Europeo y Latinoamerica a duna acto di presencia na e recepcion di minister Boekhoudt pa cu Aruba su dia nacional.
Durante di su discurso pa e invitadonan minister Boekhoudt a bisa cu Aruba ta celebra cu e ta un pais autonomo den Reino Hulandes, pero cu alabes Aruba ta brinda ariba e dia aki honor na su himno y bandera. “E celebracion aki tin hopi di haber cu e identidad di nos hendenan. Pesey nos ta duna atencion special na nos cultura, nos idioma y nos historia ariba e dia aki. Un historia cu ta mustra cu un pais chikito y autonomo por enfrenta su destino cu cooperacion cu otro pais. Un ehempel di e cooperacion aki ta e pre-clearance Mericano na nos aereopuerto y e proyecto pa bin cu pre-clearance pa vuelonan pa Europa.”
Ministe Boekhoudt a papia di e vision di Prome Minister Mike Eman ariba e cooperacion den Reino y cu esaki mester ta pa uno di crea oportunidad. “Pa Aruba esaki lo mester conduci na oportunidadnan comercial pa crea un dimension social y comercial cu lo drecha e situacion ariba e tereno di salubridad, felicidad y bienestar di e pueblo,” asina e mandatario a bisa.
Tambe sr. Boekhoudt a papia ariba e plannan y proyectonan na Aruba ariba tereno di sostenibilidad y energie berde. Esaki por keda realisa, segun e mandatario, cu cooperacion di partnernan di Aruba, manera TNO, Carbon War Room y Philips. “E esfuersonan aki a pone cu Aruba siman pasa a ricibi e World Legacy Award na Berlin pa Aruba su esfuersonan ariba sostenibilidad. Como Aruba nos ta sumamente orguyoso cu e reconocimento internacional aki. E ta duna nos e forsa pa continua cu e ambicion pa yega na un Aruba mas berde y mas sostenibel.”
Finalmente minister Boekhoudt a bisa cu e dia aki ta un celebracion di nos dia Nacional, hunto cu nos partnernan y amigonan. “No unicamente nos tin amor pa e momento aki den historia di nos pais, pero tambe nos ta tira un bon bista loke ta spera nos y con nos por enfrenta e retonan nos dilanti y cu mi ta spera cu nos por conta pa esaki ariba boso aporte,” asina Minister Plenipotenciario Alfonso Boekhoudt a bisa.
E recepcion a sigi den un ambiente hopi ameno cu musica di e saxofonista Arubiano Delbert Bernabela.


text:
Quota Club mes ta organisa eventonan pa cu conscientisa cuido di oido henter aña. Nan ta bishita scolnan pa asina papia cu muchanan. Durante e charlanan na scol nan ta siña e muchanan e importancia pa cuida no solamente nan oido pero tambe cu e muchanan por conscientisa adultonan. Nan ta busca diferente manera pa conscientisa personanan pa cuida nan oido, pero no ta solamente esey nan ta percura. Tin recomendacion pa cuanto e decibel porta, pero esaki ainda no a wordo trata.
Aparte cu nan tin actividadnan hopi grandi, nan tin hopi actividad di servicio, examina horea. Esaki ta pone cu nan tin cu parti e aña un tiki. Nan tin cierto momento grandi pa trata e parti di oido, di otro banda nan ta dedica na e parti social di pueblo, e president di Quota Club Sra. Muzaninn Wever a bisa Bon Dia Aruba.
Pa loke ta e zonido durante carnaval a pidi pa mantene e zonido na cierto decibel, den e caso esaki ta 95. Pero durante otro eventonan no tin un exigencia pa con duro e zonido mester ta. Pero segun Sra. Wever, loke cu tin aworaki ta recomendacionnan di cuanto decibel zonidonan por ta. Pero no tin un ley cu actualmente cuanto e decibel e zonido mester ta, niun hende por wordo obliga pa mantene nan mes na cierto decibel. A puntra Sra. Wever si ta bon pa bin cu un ley cu ta obliga e organisadonan pa mantene e zonido na cierto decibel. “Naturalmente ora cu bo no ta haci algo boluntariamente despues cu tin hopi recomendacion, e ora e siguiente stap ta e forsa di ley,” el a bisa Bon Dia Aruba.
Papia cu minister
A puntra si nan a acerca minister riba e asunto aki pa asina yega na un solucion, pero tambe si a sinta cu departamento di Salubridad Publico. Pa hopi aña caba Quota Club tin den e buskeda pa bin cu un forsa pa baha e decibel pa comunidad. Esaki ta un proyecto di hopi aña caba y nan ta compronde cu tin un proposicion pa un ley, pero esaki no a yega parlamento ainda of ta na e departamento di legislacion pa wordo presente.
Bon cooperacion
E cantidad di hende cu ta birando sordo ta creciendo, y pa cu esaki Quota Club ta percura pa traha hopi cerca cu e fundacion FEPO. “Quota tin un bon cooperacion cu nan. Tur ora cu nos pidi nan pa asistencia, nan t’ey pa yuda Quota y Quota t’ey pa nan tambe,” Sra. Wever a indica. Tur ora nan ta traha hunto. Durante e evento di “Shatter Silence Week” nan ta ricibi un bon cooperacion di FEPO. E fundacion ta carga e evento mientras cu Quota ta percura pa duna e asistencia cu mester. “Nos no por keha di un cooperacion asina,” segun e president na Bon Dia Aruba.
Educa muchanan
A puntra Quota Club si nan tin bista hunto cu FEPO si e problema ta mas grandi den mucha, hoben of hendenan grandi. Nan ta kere cu mucha ta siña di adulto. Hopi biaha por mira si e adulto ta bisa e mucha pa haci uzo di earplug, tin biaha mester forsa e mucha pa haci uzo di esaki. P’esey nan kier trata di drenta den e scolnan, educa e muchanan. Asina aki e muchanan tambe por educa e mayornan. Tin biaha mester draai om e situacion, pasobra si e mayornan no tin informacion, nan no sa of mayornan ta bon pasobra tempo cu e tabata chikito a scucha musica duro y nada a pasa, pero djis pasobra nada a pasa kiermen e no por pasa.
Djis pasobra un adulto a scucha e musica duro ora cu e tabata chikito, por ta e no ta ripara cu e horea, e oido a bay atras. Pa e motibo ey nan ta trata di dirigi nan campañanan na e adulto, pero pa algun añanan caba nan ta atendiendo esaki na scol cu e muchanan. Esaki ta pa e muchanan tambe di nan banda tuma e iniciativa pa bisa e mayornan cu nan kier e earplugs.


text:
Como presidente di e partido mas grandi pa eleccion 2021, MEP, mi kier a asegura e comunidad di Aruba cu keto bay nan ta aplicando tur e reglanan contra Covid na tur evento publico organisa pa partido MEP. Como organisacion nos ya caba tin un cantidad di workshop y evento tras di lomba unda nos ta amplia ariba diferente materia, manera finansas, communicacion, estado di derecho, y mas, cu tin un gran acohida y interes den nos comunidad. Sinembargo nos ta limita e cupo di participante, pa evita aglomeracion y pa duna ehempel y cumpli cu e reglanan contra Covid-19.
A hisa bandera di mas grandi na Aruba
Dia 17 ultimo, atrobe a cumpli cu e reglanan contra Covid-19, ora cu a hisa e bandera mas grandi di Aruba na cede di MEP. Un custumber cu sr. Harry Croes semper a carga cu ne, y cu MEP semper lo continua cu ne, cu semper a sa di atrae un gran publico. Sinembargo e biaha aki partido MEP a scoge pa celebr’e diferente pa evita cu tin un aglomeracion mucho grandi na cede y kibra e reglanan estableci contra Covid-19 pa gobierno di Aruba.
Cu esaki MEP ta demostra y por ta un ehempel pa otronan cu bo por haci actividadnan sin cu bo ta kibra reglanan!
No ta tur partido ta cumpli
MEP por a tuma nota cu no ta tur partido politico ta sigui e bon ehempel aki, y ta trece nan mes y otro ciudadanonan den peliger di contagio, sin cu esaki ta necesario. E ta un falta di respet na comunidad cu nos ta mira ex dignatarionan ta kibra tur regla y cu ta autoridad policial tin di cay aden pa hala nan atencion ariba e peligernan y e forma iresponsabel di nan comportacion. Como president di MEP mi kier haci un apelacion na tur otro partido politico pa sigui nos ehempel y mantene nan mes na e reglanan contra Covid-19 pa asina evita cu nos lo mira crecemento di casonan di Covid riba nos pais.
Conclusion
Aruba ta riba e bon caminda pa recuperacion, y no por permiti pa ningun afan politico stroba Aruba di sigui crece y recupera di e crisis aki. MEP kier gradici tur su miembronan y comunidad cu si ta mantene nan mes na e reglanan y protocol contra Covid-19, y ta haci un apelacion grandi, special na esnan cu ta preparando pa eleccion 2021 pa actua responsabel y uni na e recuperacion di pais Aruba su crecemento y salida di e pandemia aki.


text:
BREDA – Kendrah Magliore di Kòrsou (26) kuminsamentu di aña a kaba di haña un lugá komo médiko básiko na Kuido Intensivo na Breda, ora ku e krísis di corona a pone tur kos den un spit. E ta kompartí su relato.
“Pa motibu di e emergensia grandi mi a kuminsá mas trempan na e departamento di KI. Tabatin asina hopi hende ei kaba ku tabata infektá ku corona. Mi tabata haña impetuoso pa mira.”
Kendrah Magliore na e departamento di KI (Na Hulandes)
Riba su promé dia di trabou Magliore a haña un pashènt ku probablemente tabata infektá ku corona. “E tabatin hopi otro problema aseka kaba i e di ku mi: si ta corona mi tin esaki ta e fin pa mi. El a pidi mi yama su kasá p’e na telefon. Mi no ker a hasié pero mi a yam’é tòg. Dos siman despues el a fayesé.”
E médiko hóben regularmente tin warda na e departamento di KI kaminda hende ta keda simannan largu den koma. “Tin hopi hende na respirashon artifisial. Esei ta sosodé lihé. Na kuminsamentu nos no ta mira hopi keho pero si nos midi e nivel di oksígeno e situashon no ta mustra bon” Magloire ta bisa.
Un sorto di despedida
Dunamentu di respirashon artifisial ta sosodé pa medio di hinka e pashèntnan den un koma. “Promé ku hasi esaki mester yama famia, no tin tempu pa mas ku un yamada. Pashèntnan por tuma un sorto di despedida. Pasobra bo no sa kon largu e koma ta bai dura si nan lo sobreviví.” Tin pashènt ku ta asina malu ku no por yama famia mas. “Esei ta masha impaktante.”
Magoire ta konta ku e i otro médiko ta haña pregunta difísil. “Hopi bia e pashèntnan ta na e respirashon artifisial tres siman I seka tin di nan ta manera ku no ta bini mehorashon. E ora ei bo mester puntra bo mes si e dunamentu di rosea mester sigui. Hende ta sali suak for di e koma i tin posibilidat riba hopi komplikashon.
Kontakto ku Kòrsou
E médiko hóben tin hopi kontakto ku su mayornan na Kòrsou. Su isla ta den lockdown i e hendenan por sali dos dia pa siman pa hasi kompra, segun e lèter di na plachi di number.
Su mama ta prekupá pa su trabou na e departamento di KI. Promé ku esaki mi tabata traha na e departamento di pulmon na Leiden. Na yanuari mi tabatin e kombersashon di solisitut na Breda, e tempu ei e krísis di korona no tabata asina malu. Mi mama a puntra si mi mester hasi e kambio, pero ta nèt awor nan tin mester di mi. Mi no por bisa nò.”
E no ta masha prekupá pa su mayornan. “Nan ta tene nan mes bon na e reglanan. Mi tata ta traha na gobièrnu i masha dia por a traha na kas. Mi mama ta traha den atministrashon di hòspital di Kòrsou, e si a haña ku ta un poko kandente pa bai trabou. Mi a prekupá hopi si pa mi ruman hòmber, e ta studia na Merka. Dankidjo el a kaba di regresá na Kòrsou. E ora ei mi por a keda sosegá.”
Kòrsou ta kas
Magloire lo a preferá di kuminsá traha na su isla natal. “Pero e situashon ei no ta asina impaktante manera aki. Na Kòrsou tin diesseis kaso konosí di corona, ku un morto te aworakí.
Magloire ta haña ku te aworakí Kòrsou a tuma e bon medidanan. Mi tin miedu si kiko ta bai pasa si relahá e medidanan. E hòspital aya tin mas lugá awor pero esaki ta sufisiente? Esei si ta den mi pensamentu. Mi ta haña ku ta un honor di traha na Hulanda i haña oportunidat pero mi kas ta na Kòrsou
Henter e siman aki Ret Karibense ta pone atenshon na heroé karibense den kuido durante e krísis di Corona.


text:
Nos no sa ki dia e próksimo elekshon lo tuma lugá na Kòrsou, pero manera kustumber e lo ta riba un djabièrnè. E rason tin hopi ke ber ku iglesia katóliko.
No semper elekshon tabata riba djabièrnè sinembargo. Entre di 1937 pa 1966 tabatin 9 elekshon pa Staten ku a tuma lugá 5 biaha riba djaluna, 2 bia riba djaweps i 2 biaha riba djarason. Despues di 1969 te awe, tur elekshon pa Staten tabata riba djabièrnè ku eksepshon di 2016 ku tabata riba un djarason pa menasa di orkan Matthew riba djabièrnè 30 sèptèmber. Pa loke ta trata elekshon pa Konseho Insular (KI) tur 3 elekshon entre 1951-1962 tabata riba djaluna. Di 1963 te e último elekshon di KI, tur tabata riba un djabièrnè.
E konteksto históriko ta demostrá ku Kòrsou tabata konosé un divishon fuerte alimentá pa un lucha pa poder entre di protestant i katóliko. E élite ku tabata dominá gobernashon i polítika tabata e potestant. Katólikonan tabata defendé e masa ku histórikamente no tabatin poder polítiko i ku te 1949 kasi no tabata kalifiká pa vota. Pa haña poder polítiko i ekonómiko ku desproporshonalmente tabata den mannan no-katóliko, Monseñor Verriet di iglesia katóliko, na 1936 a lanta Partido Katóliko Romano di Kòrsou (CRKP) ku a gana e promé dos elekshonnan. Despues ku CRKP a kibra na 1948, partidonan di ideologia katóliko, Partido Katóliko di Pueblo (KVP) huntu ku Partido Nashonal di Pueblo (PNP) te medio añanan 60, tabata saka mayoria di voto.
Ban bèk pa djabièrnè. Oponentenan di partidonan di ideologia katóliko durante kurso di tempu a kansa ku iglesia katóliko tabata malusá su posishon instruyendo su pastornan pa riba djadumingu, bispu di elekshon, pa durante servisio kombensé pueblo pa vota katóliko. Sifranan ta mustra ku di e 8 elekshonnan riba djaluna, un partido di ideologia katóliko a gana 6 biaha!
No-katólikonan, prinsipalmente Partido Demokrat ku a lanta na 1944, a protestá fuertemente kontra e lokual e a mira komo maluso di poder. Ounke ku den komienso tabata difísil, poko poko e konsenshi ku religion no mester mete den asuntunan estatal, a kombensé outoridatnan pa pone elekshon riba djabièrnè. E pensamentu tabata ku kualkier propaganda polítiko di iglesia riba djadumingu pa influensiá e resultado elektoral, por a keda kontra-arestá 4 dia largu promé ku elekshon riba djabièrnè.
Willemstad, Curaçao
Referensia: Asina’ki Pueblo A Vota, Sidney F. Ritter; Staatkundige onwikkelingen der Nederlandse Antillen, Annemarie Kasteel


text:
Bamba
Seri di Herensia Kultural
Dos pida palu hòl di bambu, un piedra plat i un dósis enorme di heful pa ritmo. Ta eseinan ta tur kos ku bon mirá bo mesté pa toka stamping tubes. Laman ta karga trese stèngel di bambu tera tantu na kosta nòrt di Boneiru komo na esun di Kòrsou, pero ta bonerianonan so ta traha di e rit shimaron ei nan estilo di pipa di bambu pa bati, toka, yamá Bamba.
Un pipa di bambu di naturalesa ta hòl kaba, pero e tin sistemátikamente algun skòt; membrana ò sea kònòshi vegetativo. E hende ku ta traha bamba ta skohe di entre e pipanan ku laman ta trese tera, esunnan ku tin un diameter di 7 te 12 centimeter. E ta kita dos di e tres skòtnan ku un machete i un beitel largu i ku un veilu e ta hasi e parti pafó di e palu nèchi lizu. E skòt ku keda ta sera e pipa na e parti abou. E parti ariba ta habrí. Si ademas e pipa pasa e tèst den awa debidamente, mustra ku e no tin marka di baster na su kurpa, anto akab’é ku zeta òf un otro medio di yena marka di splet fini fini, ta nase un instrumènt musikal. Na Boneiru ritmo di bamba ta zona manera di un kontrabaho moderno durante fiesta di San Juan, San Pedro i e fiesta di kosecha simadan i komo kompañamentu di e kantikanan di balia. Generalmente ta tok’é huntu ku un òf dos kuarta, un kitara i un wiri. E tokadó di bamba tin den kada man un pipa di bambu i e ta bati un biaha esun i otro biaha e otro riba suela. Tantu mas largu i mas hanchu e pipa for di e skòt na e parti abou ta, mas abou e tono ta.
Di unda e pipanan di bambu ku laman ta trese tera na kosta di Boneiru ta bini? Kisas di Venezuela? Òf di Trinidad & Tobago? Ta koriente di laman oriental ta trese nan despues di inundashon den tempu di áwaseru? Venezolano i colombianonan ta yama e stamping tubes: Quitiplás. ‘Presis manera e ta zona’, asina e konosedó di muzik Richard Doest ta splika. ‘Promé ta dal esun pipa riba suela, kaba ta dal e otro, despues ta dal nan na otro. Quitiplá, quitiplá, quitiplá.’ Na Trinidad e ritmo di ‘tamboo-bamboo’ tabata zona ora ta kanta e kantikanan yamá calindas, durante e ritualnan di wega di palu ei na e isla. Tabata bringa te ora mira sanger, preferiblemente for di e herida kousá pa un bon gòlpi na kabes di e kontrinkante. Parse ku e palunan pa bringa kuné tin forsa sobrenatural pasobra a kap nan ora luna tabata na sierto posishon i a hunta nan ku un supstansia mágiko. Un kompetensia asina por a durante henter anochi, for di och’or di anochi te ora solo sali atrobe. Di kompaño por a tende sla di e tamboo-bamboo i tononan di e kantikanan calindas.
Na República Dominicana tambe stamping tubes konosí komo adenco, guasdu òf bambuses ta kompañá kantikanan popular ku ta kanta na fiesta, pero ta eksklusivamente hende muhé ta toka nan. Ku frekuensia den formashon di seis òf mas muzikant i tin biaha huntu ku un tamburein. E isla bisiña Haiti a duna e instrumènt e nòmber ganbo òf ti kanmbo i ta reda asina su orígen afrikano, probablemente di ‘dikanmbo’ di e pueblo Loango na Kongo/Angola. Generalmente tres, kuater muzikant di ganbo ta toka huntu. Un di nan ku dos pipa, unu den kada man. E otronan tin un pipa di bambu mas largu i mas diki den man i nan ta usa hòl di nan man liber pa dèmpel e parti final habrí pa trese variashon den e tononan. E estilo di toka akí nos ta topa tambe na Venezuela. Aki nan ta bati e pipa di bambu riba un piedra plat, meskos ku na Áfrika pero tambe meskos ku por ehèmpel na Pasífiko Sur.
Na Haiti durante okupashon di militarnan merikano direktamente despues di promé guera mundial, ganbo ta sumamente popular. E sòldánan a destruí e tambúnan di e poblashon afrikano, pero tabata fásil skonde e pipanan di bambu entre e palunan di maishi riba dak.
E poblashon ga na Ghana ta kompañá nan koronan femenino ku ritmo di stamping tubes, generalmente den un trio di tres muzikant ku ta sigui kada unu su propio ritmo ku e tres pipanan di tono na diferente altura. Komo e tokamentu akí ta pidi un suela firme, semper nan ta bai ku un piedra plata na e lugá ku nan ta bai presentá. Ademas di pipa di bambu nan ta usa tambe kalbas ku un garganta largu òf alargá komo stamping tube. Esei ta por ehèmpel e muhénan ashanti na Ghana ta hasi i e muhénan hausa na Nigeria. Nan no ta usa solamente suela pa bati ku pia di e kalbas ariba, pero nan ta usa nan bèl di pia, brasa, èlebog i plant’i man tambe.
Palu, ta e instrumènt rítmiko mas simpel i mas bieu entre e instrumèntnan di marka ritmo. Tin biaha ta traha e instrumènt na midí, di palu hòl, sea bambu òf rit, otro biaha ta kolektá nan pa kasualidat, manera e aborígennan na Australia. Kontrario na afrikanonan, no ta tene e bamba règt, sino horizontal nan dilanti ora nan ta sinta abou den kren bati e instrumènt na suela. Tin palu fabriká spesialmente pa kompañamentu rítmiko di baile i kanto. Kon ku nan por yama, stamping tubes, quitiplás òf bamba, meskos ku e palunan pa uso di tur dia, ku kua hendenan ta traha soda nan kurpa, dia aden dia afó, ku batimentu di maishi, bonchi o kasava, asina tambe nan ta interpretá e ritmo afrikano.
Potrèt
Bamba, dos palu hol, un di e instrumèntnan rítmiko mas simpel i mas bieu.
Fuente
Jos Gansemans, ‘Volksmuziekinstrumenten, getuigen en resultaat van een interetnische samenleving’, Tervuren (België), 1989.
Elis Juliana, ‘Guia Etnológiko No.1, Curaçao, 1976.
Prof. Fradique Lizardo (editorial), ‘Instrumentos Musicales Folklóricos Dominicanos, 1988.
Mickey Hart, ‘Planet Drum. A Celebration of Percussion and Rhythm’, 1991.
Elizabeth May (editor), ‘Musics of many cultures’, University of California Press, 1980.
‘Musical Instruments of the World’, Paddington Press, Bantam edition, 1978.
Donald R. Hill, ‘Calypso Calaloo: early carnival of Florida’, University Press of Florida, 1993.
J.H. Kwabena Nketia, ‘The music of Africa’, W.W. Norton & Company, 1974.
Harold Cuurlander, ‘The drum and the hoe’, University of California Press, 1960.
Ku gratitut na: Richard Doest.
Teksto: Eva Breukink, Pòtrèt: Prince Victor.


text:
Nos doel ta pa offrece e miho manera pa trece e eCards serca bo, sea ta via email of home delivery. Nos ta zorg pa bo ricibi bo eCards dentro 24 ora. Nos a yega di deliver caba na varios cliente caba y di tur esakinan nos ta keda mehora riba e manera cu nos ta deliver, pa asina segura y garantisa cu bo lo ricibi e miho servicio ora bo bestel serca nos.
Ora nos ricibi bo pedido nos lo traha riba dje dibiaha volgens dos stap.
-
Processing time:
Kinan nos ta controla e order, prepara e eCards y e packaging. Mane esaki ta cla bo lo ricibi contact di nos cu bo order ta cla pa delivery. Depende na e ora cu nos ricibi bo order, esaki por dura entre 30 minuut te cu 5 ora. Si e order ta delivery via email, bo lo ricibi bo eCards dibiaha despues cu e stap aki a keda cla.
-
Delivery time:
Esaki ta referi riba e tempo cu lo dura pa bo recibi bo eCards despues cu stap uno a keda cla. Despues di processing e eCards lo ta cla pa wordo busca pa delivery sea mainta entre 10:00 - 11:00 am of atardi/anochi entre 4:00 cu 7:00 pm. Mane bo eCards ta na caminda, nos lo tuma contact cubo pa lagabo sa, ki ora asina nos lo yega cu bo eCards cual por ta entre 15 minuut cu 2 ora.

Semper bo lo ricibi un mensahe di nos riba Whatsapp, prome cu nos haci e delivery, cu e orario di delivery. Si pa cualkier motibo, bo no lo ta na cas y no tin ningun otro persona cu por tuma e delivery, y bo no a laga nos sa na tempo. E orey nos lo deliver atrobe riba e dia despues cu un delivery fee di AWG 5,00. E di dos biaha nos no lo entrega te ora nos haya un confirmacion di bo persona. Despues di tres dia cu bo a place e order, y nos no scucha nada, nos lo cancela bo pedido.

Nos ta deliver eCards na tur regio di Aruba. Si bo a haci bo pedido prome cu 4:00 pm, bo lo ricibi bo carchi riba mesun dia. Si bo a haci bo pedido despues di 4:00 pm, e orey bo pedido lo wordo entrega riba e dia despues. Esaki no ta conta riba diadomingo.
Nos delivery times ta:
Dialuna - Diabierna (Gratis)
8:00 am - 12:00 pm
2:00 pm - 7:00 pm
Diasabra (Gratis)
12:00 pm - 5:00 pm
Nos no ta deliver riba diadomingo y dianan di fiesta.
Esaki ta nos delivery policy pa Online Payment & Delivery
Si a paga via bank transfer, (Arubabank of CMB). E orey bo por ricibi bo carchi via email, Whatsapp of Facebook messenger.
Si a haci e pedido y paga online prome cu 10:00 pm, e orey bo lo ricibi bo online code riba mesun dia. Online delivery semper ta gratis, y ta wordo deliver di dialuna pa diadomingo.
Tene cuenta cu e por dura te cu 5 ora pa bo ricibi bo bo code na bo email, Whastapp of Facebook messenger. Esaki ta depende con lihe e banco ta processa bo pago. Mayoria biaha bo lo ricibi bo code dentro di 30 minuut.
Si den caso e dura mas cu 5 ora, por fabor tuma contact cu nos.


text:
Elements Restaurant, situa na Bucuti & Tara Beach Resort ta bay cuminsa introduci un concepto nobo riba nan menu cu ta cuminda autentico di Aruba. Tur siman nan lo kier bin cu un cuminda tradicional di Aruba p’asina tur hende por probecha di nan plato dushi. Esaki lo encera p.e sopi di pampuna, concomber stoba, banana hasa, carni stoba, aroz moro y sancocho. Tambe nan tin e opcion di pasta cu ta “vegan friendly”.
Sin por laga afo, dessert. Esaki lo tin diferente variacion tambe p.e. aroz con leche, banana bread, bolo di fruta, pan bollo y quesillo.
Bo lo puntra bo mes, pakico e restaurant aki? E contesta ta simpel: E bista dilanti lama, e bon trato di e empleadonan y mas importante e dushi sabor di e cuminda!


text:
AVP ta exigi claridad pa trahadonan di Excelsior Casino
Ayera mainta lider di fraccion di AVP den Parlamento, sr Marlon Sneek, a dirigi un carta na Presidente di Parlamento, den cual ta haci varios pregunta relaciona cu e situacion cu tin na Excelsior Casino y a pidi pa dirigi e preguntanan aki na Minister di Husticia, Andin Bikker pa e duna contesta na esakinan.
Den e carta sr Sneek na nomber di fraccion di AVP ta mustra riba e hecho cu doño di Excelsior Casino a bandona Aruba sin cu te dia di awe un otro manehado di e casino a bira conoci.
E hecho aki ta pone cu tin un grupo di 60 trahado di e casino, cu no tin idea riba kico ta bay pasa cu nan ya cu ainda e casino ta cera y no tin manehado nobo.
Un total di 9 pregunta fraccion di AVP ta haci na Minister di Husticia, entre otro puntrando e mandatario si su persona ta na altura cu doño di e casino a bandona Aruba.
Tambe si Minister Bikker lo a pidi aclaracion na doño di e hotel den cual e casino a ubica, si nan ta na altura cu manehado di e casino a bandona nos isla.
Otro pregunta na Minister Bikker ta si e por splica cuanto tempo e casino aki lo keda cera y kico ta intencion di Minister pa cu e grupo di 60 trahado cu na e momentonan aki ta na cas sin un entrada salarial.
Na mes momento a puntra e titular di husticia kico ta su intencion mirando e desaroyonan aki, si e lo bay over na ‘trek in’ e permiso di e casino aki ya cu e no ta den operacion y si esaki ta Minister sin intencion pa splica for di ki fecha e lo haci esaki.
Si dado caso e intencion di Minister no ta tuma e paso aki, fraccion di AVP ta puntra di con sr Bikker no a haci esaki ainda.
Un pregunta clave sigur pa e trahadonan cu ta na cas sin trabou ta si Minister Bikker por bisa si tin otro manehadonan a presenta nan mes pa tuma e casino over y si esaki ta e caso pa informa riba un of otro manehado nobo cu kier tuma e casino over.
Lider di fraccion di AVP, Marlon Sneek ta spera cu pronto lo haya claridad riba e desaroyo aki sigur mirando e hecho cu e manehado actual di Excelsior Casina a bandona Aruba sin regla su asuntonan cu e trahadonan cu no sa kico ta nan futuro.
E carta aki a wordo entrega diahuebs mainta 24 di september na Presidente di Parlamento y ta spera di lo haya contesta pronto di Minister di Husticia.


text:
Ministerio di Enseñansa, Kultura i Siensia ta ehekutá un destaho públiko pa selektá un partido den merkado pa e akohida i guia di studiante di Hulanda Karibense ku ta bai kontinuá nan estudio na Hulanda Oropeo.
For di 10-10-2020 e ministerio di OCW (Onderwijs, Cultuur en Wetenschap / Enseñansa, Kultura i Siensia) ta pèrkurá pa studiante di Hulanda Karibense (Boneiru, Sint Eustatius i Saba) na nan yegada haña akohida, i ku ta guia nan durante nan promé aña di estudio. Pa esaki, e ministerio ta sera un akuerdo pa un tempu definí ku un partido di merkado. E akuerdo ku e aktual partido di guia, Turan Goeloe, lo terminá despues di a guia e studiantenan ku lo kuminsa nan estudio na Hulanda den ana eskolar 2021-2022. Pa guiansa di e siguiente gruponan di studiante, manera kustumber, e ministerio lo ofresé tur partido riba merkado ku ta interesá e chèns pa hasi un oferta. A publiká e destaho riba Tenderned. Aki e link pa e destaho públiko: https://www.tenderned.nl/tenderned-tap/aankondigingen/239685
Pa e studiantenan ku entrante e aña di estudio 2022 – 2023 ke studia na Hulanda e guia ku ta ofresé lo kontené un pakete di servisio ku e studiante, segun su eskoho, por hasi uso di dje. Ta trata entre otro di: guia pa sali for di e propio isla, regla buelo, resepshon sentral, sosten serka seramentu di seguro, resepshon regional i reglamentu di formalidat, e reglamentu di un lugá pa biba, i sosten durante e promé aña di estudio.
E ministerio ta wak aktualmente kon e preparashon di e studiantenan aki for di awor te mart 2022, e momento ku e partido den merkado ku a selektá ta kuminsá, lo kue forma eksaktamente. E preparashon na tempu i e guia ta faktor importante den e oumento di éksito di estudio di studiante di Hulanda Karibense.


text:
Division Uno
Torneo AVB 2021 Pool A
Torneo AVB 2021 Pool B
Torneo AVB Pool A Schedule
Torneo AVB Pool B Schedule
Torneo AVB Pool A Resultado
Torneo AVB Pool B Resultado
Torneo AVB Pool A Goleador
Torneo AVB Pool B Goleador
Division Uno
- June 30, 2019 5:42 pm
Independiente Porto Caravel ta titula campeon di Division Uno invicto y ta promove pa Division Honor siguente campeonato. Diasabra Independiente Porto Caravel a topa Juventud Tanki Leendert ganando esaki 8-0. Joshua Kirchner di Independiente Porto Caravel a wordo premia como MVP di Division Uno. Den un entrivesta cu entranador di Independiente Porto Caravel David Puriel Read More…Categories: Division Honor Division Uno
- December 3, 2018 7:08 pm
Real Koyari contra Jong Aruba ta topa den un wega crucial y cu tin sabor di un Classico. Aunque no mesun glamoroso manera un Dakota vs RCA of mesun intenso manera un Bubali vs Nacional, e wega entre Real Koyari y Jong Aruba ta priminti candela. Jong Aruba mihor conocí cómo e diablo rojo nan Read More…Categories: Division Uno


text:
Fraccion di AVP cu pregunta riba prestamo nobo
Gobierno a indica cu Hulanda lo a cambia e condicionnan pa cu e di tres tranche di sosten di likides, specificamente e termino pa cual e di tres tranche di 204 miyon florin ta wordo otorga. Segun Prome Minister esaki a causa un deficit adicional cu lo wordo cubri pa un prestamo riba mercado di capital. “E confusion cu a surgi despues – esta si e fiansa ta bay wordo hasi riba mercado internacional of local – a contribui un biaha mas na e incertidumbre cu ta bida serca esanan cu ta depende di e asistencia di Hulanda,” asina Parlamentario pa e fraccion berde, mr. drs. Richard Arends, a declara. “Pa haña claridad den e asunto nos a dirigi algun pregunta al respecto na e minister encarga cu finansa publico y economia.”
Mirando cu no ta yegando na un acuerdo cu Hulanda, e parlamentario a puntra di ki suma ta papiando ora ta referi na un deficit adicional y si e suma aki lo wordo fia den su totalidad. “Tin diferente instrumento di financiamento, manera bononan publico, prestamonan priva of prestamonan di termino cortico,” Parlamentario Arends a splika. “Ta existi un percepcion cu fiansanan pa gastonan coriente di Hulanda lo ta na 0%, cual no ta e caso segun e ultimo version di e documentonan di negociacion. P’esey ta importante pa sa ki tipo di instrumento a wordo usa, como tambe na cua percentahe.”
“Banco Central ta nos banco di estado y mas cu logico cu ta e instancia encarga pa emiti bononan den caso cu Gobierno hasi un fiansa publico. E parlamentario a hasi pregunta riba e rol di Banco Central den esaki y si a hasi un sondeo preliminar di e mercado. Resultado di e sondeo aki mester traduci su mes den inscripcionan real pa asina por garantisa cu ta sera e suma cu kier fia,” e la splika. Fraccion di AVP kier sa ki dia e proceso di inscripcion publico aki lo cuminsa y kico ta e destino di e fondonan cu lo wordo genera.
Den su preguntanan Arends a para keto un rato riba e ultimo fiansa internacional cu Aruba a hasi ultimamente. Na april ultimo Conseho di Minister di Reino a duna su consentimiento pa Aruba fia $325 miyon riba mercado internacional; te cu juni a fia solamente $253 miyon. Fraccion di AVP a puntra kico a sosode cu e diferencia ekivalente na 130 miyon florin y si esaki a wordo usa pa paga debenan cu ta caduca, of pa cubri e deficit of pa alivia e retonan di likides.
Por a tuma nota cu Secretario di Estado Knops tabata basta irita na salida di Conseho di Minister di Reino diabierna ultimo. Primeramente pasobra a crea un impresion cu Aruba lo fia riba mercado internacional cu tin mester di aprobacion di Reino segun Statuut y despues a resulta di no ta e caso. “Hecho cu Aruba mes a cubri su necesidad di likides mientras tabata na mesa cu Hulanda no a cay den bon tera na Hulanda,” Arends a declara. “E pregunta cardinal den esaki ta con lo e influencia e “negociacionan” di awor en adelante.”
Na luna di maart Parlamento a aproba un deficit di 1.6 biyon di florin y recientemente Parlamento a ricibi e presupuesto supletorio pa aña 2020 cu un deficit di 1.1 biyon. Fraccion di AVP ta spera di haña contesta tambe ki parti di e deficit aki ta cubri caba cu y sin e sosten di likides di Hulanda.


text:
Freewinds:
E CRUCERO DI FREEWINDS A MANDA UN CONTAINER CU COMESTINBLES DI EMERGENCIA PA ST VINCENT HUNTO CU UN EQUIPO DI MINISTERIO DI BOLUNTARIO PA DUNA AYUDO HUMANITARIO DEN E TEMPO DI NECESIDAD.
Después di e prome erupción di e Volcan La Soufriere riba e isla di St Vincent a tuma lugar e crucero Freewinds a actúa di biahador di investiga kiko tawata tin mester pa loke ta trata provisiondi auxilio. Cu e información aki un container di 40 pia yena cuprovision di emergency vital a wordo manda di Miami paKingstown. Esaki a wordo sigi pa un equipo di Ministerio di Boluntyario riba tera p ayuda cu e logística y e distribución di e provisionan di emergencia.
Cu mas di 16.000 persona cu a wordo evacua di nan cas den e zonanan oranje y cora tawata mas cu claro cu esaki lo bira un crisis humanitaria. Maske hopi a haya refugio den cas di familiares, tawata premira cu e "shelters" lo no tin suficiente lugar.Conhuntamente cu St. Vincent and the GrenadinesMedical Association y e SVG Bar Association un esfuerzo coordina a wordo lansa pa e provicionan di emergencia di Freewinds por a yega e isla, nan a wordo abastece y prepara padestibucion na e shelters.
Basa riba e lista di necesidadnan di emergencia di NEMO, mas di 13000 liber di provisión di emergencia, di tankinan di wardaawa, respiradornan, deken, herment y kits di emergencia a wordo busca y manda pa St. Vincent.Prome cu e container a yega e Ministerio di Boluntario a yega y a reuni cu Srta. Rene Baptiste, Presidente di SVG Bar Association.
Ora e container a yega e Ministerio di Boluntario a traha huntocu srta. Baptiste pa baha tur cos y prepra e material padestribucion caminda tawata tin mas necesidad.
Srta. Rene Baptiste a comenta cu e tawata hopi agradecido cuFreewinds a responde asina bon pa nan llamada pa alivio di e desastre dor di bisa:" E Barco y su staf conoce hopi hende na St, Vincent y a forma amistad y relacionan di negoshi cu hopi hendeaki. Nan donación lo yega na hopi hende cu no tin hogar aki." Srta. Baptist tambe a tuma nota cu ya e Ministerio di Boluntarioasistiendo Cruz Corra y yudando cu actividadnan di limpiesa.
E Port Captain di Freewinds, sr. Ken Weber,a bisa lo siguiente:" Caribe ta nos cas.
Ora desastre bati na porta den región Freewinds semper nos teypa duna asistencia. Prome cu esaki nos a duna asistencia di emergencia na diferente ocasion ora desaster cu e orcanan a dalnan entre 2015 y 2017. Esaki ta nos prome volcán pero e manera di trate ta mescos, haya sa kiko ta e necesidadnan y loke tinmester y provee esaki rápidamente. No ta importya e situación, Caribe por conta riba Freewinds pa hasi loke nan por pa duna asistencia."


text:
Grant Thornton Aruba ta organisa webinars ariba tereno di IT
Na comienso di februari Grant Thornton Aruba a lansa su servicionan nobo ariba tereno di IT. Den cuadro di esaki Grant Thornton Aruba ta organisa un serie di webinars cu diferente topico di IT. E prome webinar lo tuma lugar diarason awor, dia 3 di maart, cumindando di 2:30 PM – 3:30 PM. E topico di e webinar aki ta “IT Assessment & IT Heatmap”. E schedule di e webinars cu ta sigui ta:
10 maart, 10:00 AM – 11:00 AM cu e topico di “IT Function Optimization”. E webinar tocante “Cybersecurity and Third-Party Assessment” lo tuma lugar dia 17 di maart di 10:00 AM pa 11:00 AM. Y e ultimo webinar lo tuma lugar dia 24 di maart, di 10:00 AM pa 11:00 AM cu e topico di “Business Continuity Plan, Disaster Recovery Plan and Incident Management”.
Tur e 4 webinars aki di IT ta gratis, pero mester registra pa esaki nan. Por subi nos pagina di Facebook pa asina haña e link di registracion.
E team di profesionalnan di Grant Thornton Aruba ta cla pa brinda ayudo na negoshianan ariba diferente tereno manera impuesto, auditoria, payroll, conseho, accounting compliance y mucho mas. Bo ta interesa pa sa mas con nos por asisti bo pa logra e metanan di bo compania? Pa mas informacion por manda un email na info@aw.gt.com. Tambe por sigui nos ariba rednan social, Grant Thornton in Aruba.


text:
Diamars 18 di maart 2020
Pa minimalisa e riesgo di contagio di coronavirus, desde e siman aki a trece cambio den loke ta citanan cerca e diferente specialistanan. E dokternan di cas tambe a adapta nan orario di brinda servicio pa asina contene y minimalisa contagio social y asina proteha e grupo di riesgo y nos grandinan.
E policlinicanan di e specialistanan lo NO ta cera, sino a adapta e orarionan di cita pa asina por practica distanciamento social. Corda cu no ta recomendabel pa tin patientnan sinta hunto den areanan di espera. Den caso cu cancela bo cita na e clinica lo tene e cita cu e dokter via telefon. Pero sigur lo keda mira patient na e policlinica si en caso pa nan enfermedad e ta esencial. Pues lo pasa door di cada caso y dicidi si por extende e cita pa un otro dia of si e ta esencial pa mira e patient na e policlinica. Cuido di emergencia lo keda na vigor manera semper. Lastimamente ta nifica cu lo por sosode cu mirando cu bo cita no ta di urgencia, mester warda un tiki mas prome cu bo consulta cu e specialista.
E mesun medida nan tambe ta aplica pa mayoria dokternan di cas. Algun di nan a cancela e asina yama “inloopspreekuur”. Pero loke si ta keda na vigor ta mira patientnan riba aspraak pa asina mantene e area di espera menos yen posibel. Esaki no ta nifica cu bo dokter di cas no lo ta disponibel of cu e clinica ta sera. Pero ta adapta forma di brinda cuido aplicando distanciamento social.
Si bo tin sintomanan di coronavirus manera keintura, tos seco of problema pa hala rosea por fabor tuma contacto cu 280 0101. Pa cualkier pregunta tocante bo cita bo por tuma contacto libremente cu e clinica di specialista of bo dokter di cas.
Tur dokter y specialista ta compronde cu e medidanan aki por resulta den frustracion pa hopi patient y ta spera di por conta riba boso comprension den cuadro di interes general di comunidad di Aruba mirando e situacion dificil cu nos ta aden. Por ultimo nos kier a hasi un yamado na comunidad henter pa tuma e medidanan aki na serio y minimalisa bishita na Hospital y na dokter mas cu ta posibel pa asina contene y minimalisa riesgo di contagio. Hunto nos lo vence riba e coronavirus.


text:
DVG ta informa!
Aruba ta eleva plan di contigencia
Esaki despues cu a keda registra 5 caso di transmision local di Covid 19.
ORANJESTAD, Aruba –03 augustus 2020: Aruba ta registra awe cinco caso di Covid 19 transmision local. Cu transmision local ta ser referi cu e persona no tin un historia di biahe y a contrae e virus aki na Aruba.
Na e momentonan aki e team investigativo ta haciendo nan investigacion y “contact tracing” pa purba saca afo ken tur por tawata tin contacto cu e personanan cu a keda infecta, con e transmision a tuma luga y na unda.
Cu registracion di e cinco casonan aki di transmision local, Crisis Team ta eleva nan medidanan segun plan di maneho y contingencia di e virus.
E elevacion ta nifica cu desde awe 3 di augustus ”mondmasker” lo bira un recomendacion fuerte di uzo tur caminda y bou tur circunstancia unda cu no por cumpli cu distanciamento fisico di 1.5 meter y tampoco no tin un barera fisico manera glas of plexiglass memei pa recompensa e distancia menos di 1.5 meter. E medida di proteccion aki ta conta den tur situacion y pa tur localidadnan cu ta duna servicio paden y pafo den aire liber.
Casnan di cuido di nos grandinan, servicionan religioso, ceremonia di entiero, gym y tur organisacion mester reinforsa nan protocolnan y implementa esakinan estriktamente. Medidanan extra cu lo bin na vigor entrante mañan 04 di augustus ta ensera:
• Mesanan den restaurantnan no por tin mas cu 4 persona, excluyendo mucha bou 12 aña.
• Bar (toonbank) den localidadnan no por duna servicio, dus no por tin stul na e bar pa sinta.
• No por tin actividad musical sea live of DJ
• Deporte interior den grupo mester para
• Deporte interior di contacto mester para
• Deporte di contacto outdoor mester para
• Samenscholing verbod ta bin na vigor bek,unda no mas cu 4 persona por ta hunto riba tereno publico.
Awor cu transmision local a keda registra bek na Aruba, comunidad mester ta mas conciente di nan propio proteccion. E metodonan di proteccion ta sigui ta vigente y ta introduci mond masker pa preveni cu e virus por sigui plama. DVG y Gobierno ta urgi un y tur pa practica e reglanan cu hopi disiplina pa hunto nos logra un bez mas di controla e virus su transmision local.
· Laba man cu awa y habon frecuentemante of uza handsanitizer.
· Evita mishi cu wowo, nanishi y boca.
· Mantene distancia fisico di 1.5 meter y unda no por cumpli uza un mondmasker.
· Si bo tin sintoma, yama bo dokter di cas pa por haci un test.


text:
WILLEMSTAD – Na asil di bestia na Parera e simannan aki na ta parti puppy i pushi pòrnada. E Fundashon di Protekshon di Bestia ta lucha ku problema di sèn i muchu hopi bestia.
“Nos tin lugá pa maksimalmente 60 kachó, pero aktualmente nos tin mas ku 100 ta kana rònt”, presidente di direktiva Gregory Berry ta bisa.
Reportahe na hulandes
E fundashon a spera di por prevení seramentu di e asil pasobra si hopi hende bin skohe un kachó òf pushi e gastunan lo baha. Normalmente un kachó ta kosta 125 florin pero awor por bin buska un kachó grátis.
Berry ke trata e superpoblashon di kachó na Kòrsou mas fuerte: “Mi ke subi kaya i stratégikamente pasa den e barionan pa sterilisá bestia. No tin sentido pa un bia sterilisá shen kachó. E kachónan ta sigui multipliká i ta haña di seis te nuebe puppy. E sterilisamentu mester sosodé kontinuamente, i nos ke empeñá pa esaki.”
Ku un asil pa bestia bo por yuda ku un problema un ratu, pero no ta un solushon struktural. Awor nos ta buska spònser pa nos proyekto di sterilisashon.
No ta kla te ki dia por pasa buska e bestianan grátis. Esei ta dependé di e kantidat di adopshon e tempu binidero.


text:
Palo Alto — E preis di Bitcoin a kai bou di 50 mil dòler ayera mainta despues ku CEO di Tesla, Elon Musk a tweet un dia promé riba Twitter ku e fabrikante di outo elektróniko lo stòp di aseptá e kriptomoneda komo pago pa su vehíkulonan.
Musk djarason último a trese dilanti su prekupashon ambiental pa e kambio di polítika.
“Nos ta preokupá tokante e oumento rápido den uso di kombustibel fosil pa Bitcoin i transakshonnan, spesialmente karbon, ku tin e pió emishon di kualkier kombustibel”, Musk a bisa riba Twitter. E la agregá ku e kriptomoneda ta un bon idea riba vários nivel, pero no su promesa no por bin na gran kosto pa medio ambiente.
Tambe e la bisa ku Tesla no ta bai bende ningun di e Bitcoin ku e kompania tin.
E preis di Bitcoin a kai na 49,880 dòler den interkambio djaweps mainta, e promé biaha ku e la kai bou 50 mil dòler for di komienso di Mart. Akshonnan di Tesla tabata pronostiká pa ganashi djaweps trempan despues di a kai na 4.4% un dia promé.
Tesla a bisa na luna di Febrüari ku a invertí alrededor di 1.5 bion den Bitcoin i tabatin plan pa kuminsá aseptá e moneda digital komo pago pronto. E balor den merkado di Tesla su holding di Bitcoin te ku dia 31 di Mart tabata 2.48 bion, segun dokumentonan di seguridat. Bitcoin ta dependé riba kòmpiuter, ku ta dependé riba elektrisidat, pa su eksistensia. E kantidat di kòmpiuter i energia nesesario pa esakinan ta oumentando, e balor ku a krese di bitcoin ta direktamente mara na e kantidat di energia ku ta usa. Esnan ku ta mira Bitcoin ta unlock e bitcoin dor di resolvé pùzel úniko i kompleho. Miéntras e balor di Bitcoin ta oumentá, e pùzel ta bira kada bes mas difísil i ta rekerí mas energia di kòmpiuter pa resolvé. Kalkulashon di kon hopi energia Bitcoin ta usa, ta varia.
Un estudio na aña 2019 di investigadónan di Universidat Tékniko di Munich i Instituto di Teknologia di Massachusetts a konkluí ku, na fin di aña 2018, henter e ret di bitcoin tabata responsabel pa 22.9 mion CO2 pa aña, similar na un siudat grandi den west òf henter un pais den desaroyo manera Sri Lanka. Emishonnan global total di e gas di tera fèrtil dor di kima kombustibel fosil tabata alrededor di 37 bion ton aña pasa.


text:
Relaciona cu Dia di Himno y Bandera 2020: Minister Xiomara Maduro a bishita Colegio San Jose
Relaciona cu Dia di Himno y Bandera 2020:
Minister Xiomara Maduro a bishita Colegio San Jose
ORANJESTAD – Siman pasa Minister di Cultura tabata na Colegio San Jose pa asina entrega e tas cu material pa celebracion di Dia Di Himno y Bandera. Tabata un rato ameno unda e mandatario a haya un bista tambe di e resultado y progreso di e trabounan di educacion den nos lenga materno Papiamento. Lamentablemente e forza mayor di risico di contagio pa coronavirus ta pone cu tur celebracion ta para. E material educativo a keda destribui na tur scol basico.


text:
2 turista ta hoga awe djasabra 8 di april.
1 di nan tabata dive .
1 di nan tabata snorkel.
Awe, djasabra 8 di aprel, alrededor di 10 or di mainta sentral di polis a risibí notifikashon ku un sambuyadó a hañ’é den problema den besindario di un kompleho di apartamentu situá na Bulevar E.E.G. Mesora a dirigí un patruya i ambulans na e sitio. Personal di ambulans a reanimá i despues transportá e viktíma pa hospital. Na yegada na hospital e viktíma a bin fayesé. Ta trata di e hòmber di inisialnan A.E.C., nasé riba 5 di novèmber 1940, prosedente di Estados Unidos.
Mas lat pa mas o ménos 1.30 or di atardi sentral di polis a risibí notifikashon ku tabatin un señora ku tabata snòrkel na Klein Bonaire tabata drif. A trese e viktíma kantu kaminda a trata na reanimé te ora ambulans a yega. Pero ela bin fayesé. Ta trata di e dama di inisialnan A.L., nasé riba 8 di aprel 1951, prosedente di Hulanda.
FORSA NA E FAMIA NAN.
FUENTE: KPCN


text:
1 Kaso SARS-CoV-2 Na Korsou
Written by Khalil Guribaldi on 5 February, 2021
Willemstad- Awe, djaweps 4 di febrüari 2021, Tim di Epidemologia di Kòrsou a risibí resultadonan bèk for di e Sentro Virológiko di Rijksinstituut voor Gezondheid en Milieu (RIVM). E resultadonan akí ta indiká ku den e muestranan ku Kòrsou a manda, un (1) di e kasonan ta relatá na e variante di SARS-CoV-2 di Inglatera. Ta trata akí, di un muestra for di kasonan ku a tèst positivo entre e siman di 17 pa 26 di yanüari último.
Apesar ku e Tim di Epidemiologia ya a hasi investigashonnan di fuente i kontakto na momentu ku e persona aki a tèst positivo, e tim a bolbe repasá detaye i informashonnan minusiosamente na momentu ku e resultadonan di RIVM a bira konosí. E kaso aki ta trata un residente di Kòrsou ku den último periodo no a bai di biahe, pero sí tabatin kontakto ku un persona ku a bini for di Hulanda i ku tambe a tèst positivo.
Algún siman pasá nos a risibí notisia for di Aruba ku kasonan di Covid relatá na e variante di Inglatera a keda detektá. Meskos ku Aruba i otro islanan den nos region, for di Kòrsou ADC (riba petishon di tim di Epidemiologia) tambe a manda algún muestra di resultadonan positivo di te ku 4 luna atras pa e Sentro Virológiko di RIVM na Hulanda. Durante un Konferensha di Prensa di Gobièrnu di Kòrsou djaluna último, dr. Izzy Gerstenbluth a indiká ku a hasi esaki ku e meta pa determiná si akaso den resultadonan positivo ku Kòrsou tabata tin den e último 4 lunanan por a detektá presensia di un òf mas di e variantenan di SARS-CoV-2.
Tim di Epidemiologia lo kontinuá ku e investigashon riba e último desaroyo akí. Por lo pronto, Kòrsou lo manda muestranan semanalmente pa RIVM pa asina mantené bista riba posibel plamamentu di e variante aki òf otro variantenan di e vírùs.
Keda pendiente pa un Relato di Dia riba e tema aki mañan, djabièrnè 5 di febrüari, pa 2’or di mèrdia.
Esaki ta reiterá aun mas, e importansia pa sigui kuida i mantené nos mes na reglanan vigente apesar di e echo ku durante último dianan nos sífranan di kontagio diario tabata abou. Awor mas ku nunka, ta importante pa sigui tene sufisiente distansia físiko i evitá aglomerashon pa asina konhuntamente nos evitá ku kualke variante ta sigui plama den nos komunidat. Esaki, na bienestar di nos kada un i sigur esnan mas vulnerabel den nos komunidat


text:
E Famia Sablika a presentá pa Seú 2020 “E Poder di Mama Tera”
E Famia Sablika a presentá pa Seú 2020 “E Poder di Mama Tera”
Djabièrnè anochi huntu ku un tremendo públiko, kompaña pa músika di Grupo Rítmiko Sablika, E Famia Sablika a presentá nan trahe ku nan lo desfilá kuné den marchanan di Seú 2020 bou di e tema “E Poder di Mama Tera”.
La Hacienda Olivia a brinda nos nan espasio pa nos por a presentá e parti general di nos trahe, ku ta konsistí pa e damanan tres kolo básiko ku ta e hel, oraño i kòrá. I pa e hende hòmbernan su trahe ta di kaktus i riba nan lomba un koto pa nan por karga palu òf datu aden.
Na momento di presentá e trahe tabata tin oportunidat pa inskribí i na final di e anochi esaki a será tambe pa loke ta Seú 2020 huntu ku e Famia Sablika. Shurendi Pieternella a anunsiá ku Grupo Rítmiko Sablika lo ta den Kantadó Mayó 2020, nan lo presentá djamars 24 mart komo no.6 pa e anochi ei.
Pa e aña aki tambe Sablika lo ta bon representá den Elekshon Reina Seú 2020, ku partisipashon di srta. Ingemay Pieternella partisipante no. 2. Elekshon lo tuma lugá di 21 mart próksimo den Curaçao Festival Center pa 8’or di anochi.
E Famia Sablika kier a yama danki spesial na sra. Germaine Hart, sr. Hennie i nan personal pa e bon trato ku nos a risibí riba e anochi aki i pa a habri porta di La Hacienda Olivia Plantation pa nos. Danki di kurason.
Riba e fotonan por apresiá momentu de presentashon di Trahe pa Seú 2020.


text:
Using English in the Netherlands
The University of Aruba (UA), Center for Lifelong Learning, invites you to the lecture: “Using English in the Netherlands: Improving social integration of Aruban students” on february 2nd from 5-6 pm at the Aula.
Masterclass Language Planning & Policy
The University of Aruba (UA), Center for Lifelong Learning, invites you to take part of Masterclass: Language Planning & Policy.
BNA ta organisa un curso di skirbi storia
Biblioteca Nacional Aruba (BNA) ta organisa un curso cortico di skirbimento creativo.
Lezing bij UA
De University of Aruba (UA), Center for Lifelong Learning, nodigt u uit voor een lezing over: “Omgaan met seksuele intimidatie in het Onderwijs” op dinsdag 31 Januari.
Bishop’s University na Aruba pa duna informacion
Dialuna dia 23 di januari proximo Ministerio di Enseñansa lo tene un anochi di informacion conhuntamente cu representante di Bishop’s University di Quebec, Canada.
Arubahuis positivo riba articulo tocante seguro medico
Den Haag – Gabinete di Aruba na Hulanda (Arubahuis) a tuma nota di un articulo di e plataforma Fuente tocante e seguro medico pa studiantenan Arubiano na Hulanda. Arubahuis ta positivo cu e bista critico di Fuente, sinembargo kier aclarea y corigi algun punto.
GED Program Aruba
Minister di Enseñansa hunto cu International School of Aruba a formalisa un acuerdo pa lansa GED Aruba, un programa y un serie di test internacionalmente reconoci na nivel di enseñansa secundario cu ta conduci na un certificado cu credencialnan ekivalente na un diploma di “U.S. High School”.
Inscripcion na Scolnan Publico
Oficina di Scolnan Publico ta participa cu tin e oportunidad pa inscripcion di alumno pa e aña escolar 2017-2018 na e scolnan preparatorio (kleuterscholen) y basico (basisscholen) di Enseñansa Publico riba diaranson 1 y diahuebs 2 di februari.
Test pa sportopleiding CIOS
Aruba Sport Unie ta informa cu e test fisico pa CIOS “Centraal Instituut voor de Opleiding tot Sportleiders” ta bay tuma luga na luna di februari proximo.
Anochi di Informacion Studia na Canada
Diahuebs dia 19 di januari proximo Ministerio di Enseñansa den cooperacion cu representantenan di Embahada di Canada lo tene un anochi di informacion pa tur studiante cu tin interes pa bay studia na Canada.


text:
Estrella vs Nacional ta e bataya pa prome luga entre e top dos ekiponan riba tabla di Play-Off. Estrella te cu e wega aki tin seis punto, producto di dos victoria convincente contra Britannia y Dakota, nan ‘doel saldo’ ta +4 den dos wega, alaves un tipo di futbol bistoso. Nacional no ta campeon di anja pasa por nada, nan por hungabo y destruibo si bo cai den nan wega. Nan wega ta di dominacion fisico y mental, nan por hungabo ‘man-decking’, nan midveld ancra pa Valdo Leocadio ta casi impenetrabel riba un bon dia. Nan tin 4 punto den di dos luga riba e tabla, cu solamente un gol anota den dos wega te cu awo, algo raro di e ekipo cu a anota mas gol den e campeonto regular, nan doel saldo den Play-Off ta +1, pero, cu talentonan mane Devis Oliveros y Kenroy Ranger ta un ora pa otro nan por explota.
E prome tempo tabata un wega di tension, di hopi bruhamento, e no tabata un wega di movimiento liber locual a hasi’e menos atractivo ya cu no tabatin espacio pa crea y move. Estrella a purba ataka riba e alanan ya cu e medio campo tabata bon congestiona pa Nacional, pero e yegadanan no tabata skerpi, nan a purba cu tironan di distancia tambe pero envano.
E wega aki a favorece Nacional, nan tabatin mas yegada y mas chens den e prome tempo aki. Estrella no por a hunga nan wega, nan a cai den e trampa tactico di e Dragon nan. Nacional a press y controla medio campo mane ta nan custumber, tira dilanti pa Devis Oliveros y Kenroy Ranger, apesar cu den e wega aki e no a bay mucho facil, nan tambe tabata un poco frustra, pero si miho cu Estrella. Na minuut 6 caba un intercepcion di Edward Clarissa a duna Ranger un bon chens pa habri marcador pero un tremendo salbada di portero Navarro di Estrella a salba su ekipo. Apesar cu ya e wega tabata duro caba ta un carchi geel so a cai, pa Nacional, den persona di Chido Van der Biezen, pero pa reclama. Na minuut 10 Nacional ta bolbe haya un chens cla pero Ranger ta bolbe faya ora cu portero Navarro despues di un bon salida ta causa cu e bala ta bay na banda.
Nacional ta sigui press y domina medio campo, preveniendo Estrella traha wega, no tabatin contesta pa e wega ey di Nacional. Mientras cu e wega duro ta sigui, Pancho Croes den un encontronaso den aire ta cai di mal manera y ta fractura su dede di man, pero ta sigui hunga asina mes despues di tratamento banda di veld. Te cu e minuut 20 ainda ta Nacional tabata cu mas proposito y atake den e wega. E prome carchi geel pa wega duro alfin a wordo duna na minuut 22 na David Dubero, e defensor di e ekipo di Papilon. Un bon reaccion di e referee te na e momento ey, pero e no a sigui duna waarschuwing of hasta duna mas carchi apesar cu e wega tabata birando mas duro cu mas tension cada momento, ta kiko lo a pasa? Na minuut 24 Estrella a cuminsa hunga miho, cu mas yegada, hasta un tiro liber cu a dal den palo na minuut 25, tira pa Joel Geerman.
Un wega hopi compacto na e punto aki, di hopi contratempo y agresividad. Cu un medio-campo asina popula ta claro cu ta bay tin mas ‘botsing’, hasta e estelar defensor di Estrella, David Dubero, eventualmente mester a bandona cancha lesiona. Apesar cu e wega ta sigui cu hopi ‘overtreding’, hungadonan ta sali for di cancha riba strecher, niun carchi a wordo duna atrobe pa wega peligroso of agresivo te cu na parti final di segundo tempo, pa ta exacto minuut 71 (tabatin un carchi geel tambe na minuut 69, duna na Deffery Banton di Nacional pero pa hunga e bala cu man). Hungadonan ta capitalisa riba e cosnan ey, ta mane un candela chikito cu si e no wordo combati na e punto ey, ta grandi so e por bira despues, te na e punto cu e no por wordo controla mas, vooral den un wega asina grandi, yena cu emocion y tension. Halftime ta bay aden 0-0, un wega di tension y hopi accion pero tambe di hopi incidente.
Den e segundo tempo Estrella a cuminsa cu mas penetracion y proposito, nan a mane tuma e iniciativa for di Nacional pero e chensnan di gol no ta mucho skerpi. Nacional ta responde bon y ta sigui hunga nan wega, e partido awo di banda pa banda pero sin chens grandi dilanti gol. Estrella su iniciativa t’asina ambicioso cu hasta Pancho Croes ta sali bay ataka, un riesgo cu Nacional por a exploita. Estrella cu chens basta bon den pia di Hugo Robert na minuut 61 pero ta faya di wak Phaedrick Baromeo full habri na su banda, chens perdi, y no tin hopi! Na minuut 63 Baromeo ta penetra atrobe pero ta wordo stabilisa na un manera duro y e ta mane retalia cu un skop riba e defensa, pero ta faya. Na minuut 64 Marck Laurence di Estrella ta skop Kenroy Ranger na un manera cu tabata merece carchi, di biaha despues Ranger mes ta retalia riba Joel Geerman den un entrada duro, di carchi ni waarschuwing nada tampoco. Na minuut 70 Alex Hassel den un encontronaso cu Valdo Leocadio na linea di veld cu intercambio di palabra. Na minuut 71 Oliveros ta haya carchi geel pa un entrada (“Brace”) riba Pancho, cu a resulta den un encontronaso entre nan dos despues cu Pancho a bay reclama Oliveros na un manera duro, Pancho tambe mester a haya un carchi p’esey.
Den un ‘toma y dame’ cu a sigui, e wega a bira miho cu mas yegadanan, pero e ‘toma y dame’ cu violencia no a para toch. Alfin na minuut 86 Nacional a anota e prome gol di wega ora cu e hoben Joshua Aguirre a hasi un tremendo pase pa Kenroy Ranger den area penal, unda cu Ranger a bai purba baha e bala cu pecho pero e bala a scapa bay pika na banda di e portero Navarro cu tabata saliendo stret riba Ranger, e bala a gewoon pika y lora na banda pa drenta gol, suerte pa Nacional, mala suerte pa Estrella, pero gol e ta, pa duna Nacional e bentaha di 1-0. Pero e wega aki y e incidentenan ta lew for di caba ya cu t’awo e “vuurwerk” ta di bai cuminsa. Despues di e gol, e wega a bira mas violento ainda. Carchi a sali na minuut 89 pa Andre Kelly di Nacional pa wega bruto, entre manotasonan y skopmento cu ta zwaai, na minuut 90+3 Ranger ta bolbe haya un chens enorme pa likida e partido pa Nacional, pero ta faya atrobe, pa despues na minuut 90+8 bolbe dal e bala den tubo! Pero loke ta sigui despues cu e bala a rebound for di e tubo ta e storia di e wega aki. Ora cu e bala a sigui lora dilanti gol, pa despues Pancho rechaza pero e bala ta keda den area penal, unda cu Andre Kelly a drenta Joel Geerman di Estrella na un manera duro, pa despues Geerman tira un elboog riba Kelly, cu na su turno ta tira un mokete y vloer Geerman, eynan Melrick Dabian di Estrella ta tira un karate kick riba Kelly, pa colmo Marck Laurence ta bin tira un golpi riba Kelly tambe, carchi cora pa Kelly y Laurence.
Mientras cu un bululu di pushamento y gritamento ta sigui den area penal, referee alfin ta dicidi di pita p’e wega di MMA aki caba tambe. Tristo cu e wega tabatin un final asina, y practicamente full e wega, awo mester revisa e wega aki, con ela wordo pita. Niun hende ta perfecto, pero e wega a bay for di man, esey no tin duda, awor mester busca un solucion pa preveni e cosnan aki cu ta afectando nos futbol, no solamente riba tereno pero tambe den e gradonan di e fanaticonan, cu entretanto en bes di bai wak un evento ‘deportivo’ a hayanan ta wak anti-deportivismo y tendencianan anti-social cu insulto, menasa y agresion no solamente entre hungadonan, referee, pero tambe entre e fanticonan mes, incluyendo e hoben nan cu ta wak na stadion mes, riba television y den media social.
Nacional ta lidera e Play-Off awo cu 7 punto, sigui pa Estrella cu 6 punto, lagando Britannia cu 1 punto y Dakota cu 0 punto so, sperando riba nan wega pendiente. Si cossigui asina, ta pinta cu Nacional y Estrella ta favoritonan pa topa den final, pero, falta ainda e di dos rond di e fase aki, ainda hopi cos por pasa.


text:
KRALENDIJK – Relashoná ku un insidente ku a tuma luga resientemente den e instituto: aki reakshon di parti gerensia di JICN.
Ta un echo ku den un prizòn por tin tenshon entre detenidonan. Den un ‘setting’ será kaminda hende no ta di forma boluntario, emoshon i ekspreshon di esakinan por subi di forma eksesivo. Den JICN ta purba na aktua di e forma mas apropiá posibel dor di supervishon di forma skèrpi di personal entrená pa esaki, dor di ofresé un programa di dia na e detenidonan i e diferente liñanan di ehekushon asosiá na esaki pero tambe ta sòru di separá sierto detenidonan for di otro den e diferente sekshonnan.
Apesar ku a tuma tur e medidanan di prekoushon nesesario tòg a surgi un eskalashon di un konflikto entre algun detenido. Den un insidente asina ta bai ofèr na un intervenshon. Personal a aktua direktamente den e kaso aki i segun prosedura. Algun detenido ku tabata testigu di e insidente, riba propio inisiativa a yudansa den e kaso aki.


text:
WILLEMSTAD — Den kuadro di preparashon pa e sekshon di anti-doping durante Carifta Games 2017 na Kòrsou, e komishonado di anti-doping pa e Asosiashon di Atletismo Norte Amerikano, Sentral Amerikano i Karibe (NACAC) Dr. Lord lo hasi un bishitá di kontrol dia 17 pa 19 di febrüari próksimo na Kòrsou. Durante su bishitá e lo inspekshona e lokalidat unda mester tuma e muestra nan di urina, yena e formulario nan konserní i manda e muestra nan un laboratorio sertifiká na Canada ku DHL. Pa su presensia nan Kòrsou e komishon di anti-doping di komité olímpiko di Kòrsou a traha e siguiente programa:
17 febrüari 20:00 Yegada Kòrsou
18 Febrüari 09:00 Reunion di orientashon
10:00 Bishita di e kamber di gimnasio
11:00 Presentashon pa tur atleta pre-selekta
12:00 2 tèst(entrenamentu)
12:30 Lùnch
13:00 Final pa e atletanan i coachnan
14:00 Reunion di evaluashon i reportahe
15:00 Un trep rònt Kòrsou ( pa dr. Lord)
19:00 08:00 Biahe di regreso


text:
ORANJESTAD (AAN): Tabata na aña 1975 cu Eric Lake a solicita pa drenta Cuerpo Policial. E tempo ey Aruba tabata bou maneho di Antiyas Hulandes.
Asina mes cu el a pasa tur prueba e no a logra drenta den e klas di 1975. Tabata e alto comisario di e tempo ey Sr. Zaandam cu a mira e potencialnan den Sr. Lake cu e mes a traha un carta di solicitud pa Sr. Lake na unda cu te dia di awe Sr. Lake ta agradecido na su persona.
Asina tambe e carera policial a cuminsa for di aña 1976 na unda Sr. Lake a forma parti di Inmigracion cu e tempo ey tabata bou di Cuerpo Policial su maneho. Sr. Lake mes no a para keto y su deseo tabata pa bira polis y asina tambe el a logra na aña 1980. El a haya e oportunidad di bay scol di polis y asina tambe su carera como polis a cuminsa.
Pa Sr. Lake e miho tempo tabata na Scol di Polis. Na momento cu el a subi caya no a keda hopi tempo na Straatdienst. Despues di un tempo cortico el a drenta departamento di Recherche y aki ta unda el a keda como 15 aña.
Door cu mester a haya su promocion Sr. Lake a bolbe Straatdienst na unda cu e tabata tin su propio ploeg. Sr. Lake conhuntamente cu Carlos Hodge y Luis Tromp tabata tin un di e miho ploegnan. “Trahando hunto y den bon comunicacion e trabao tabata cana sublime met eer en geweten” tabata e palabranan di Sr. Lake.
Despues di tempo Sr. Lake a sigui padilanti y a haya un chens pa drenta KZP (Kinder- en Zeden Politie). Despues a bay un tempo cortico na e departamento di Narcotica pa despues el a bolbe cas y asina keda como hefe di JZP (Jeugd- en Zeden Politie) pa 15 aña.
Na JZP Sr. Lake tabata sinti su mes mas yega na comunidad. Door di haci investigacion y of duna concientizacion na comunidad pa un tema hopi importante.
Sr. Lake ta gradici su amigonan, coleganan di antes y awor cu a sorprende Sr. Lake cu un recuerdo y tambe bunita palabranan pa recorda e bon temponan. Ta despues di 41 aña di duna servicio na comunidad Sr. Lake ta baha cu pensioen merecidamente. Un Persona di Dakota cu hopi conoce di cerca pero tambe pa su funcion respeta den Cuerpo Policial.
“Haci bo best di tur manera cu ta posibel pa yuda e persona cu mester di ayudo. Pa nos comunidad nos ta traha y a nos mester duna nan e servicio. Duna respet pa bo haya respet back y haci locual cu ley ta bisa.” Tabata e palabra nan di Sr. Lake.
https://diario.aw/categories/noticia/policial/eric-lake-a-baha-cu-pensioen-despues-di-41-ana-trahando-como-polis#sigProId9ab51bbffd


text:
Den e sekshon akí lo bo haña notisia ku tin di haber ku Testigunan di Yehova. Ademas, tin informashon útil pa hende den e ramo legal i pa prensa.
Informe #6 di 2021 di Kuerpo Gobernante
Un miembro di Kuerpo Gobernante ta animá nos rumannan di edat i ta duna un informe tokante nos proyektonan di konstrukshon.
Informe #6 di 2021 di Kuerpo Gobernante
Un miembro di Kuerpo Gobernante ta animá nos rumannan di edat i ta duna un informe tokante nos proyektonan di konstrukshon.
Informe #3 di 2021 di Kuerpo Gobernante
Un miembro di Kuerpo Gobernante ta kompartí algun informe i eksperensia ku ta mustra ku Yehova ta bendishonando e trabou di prediká durante e pandemia akí.
Informe #6 di 2020 di Kuerpo Gobernante
Un miembro di Kuerpo Gobernante ta splika kon nos organisashon ta sigui distribuí kuminda spiritual apesar di e pandemia.
Informe Tokante di Coronavirus Vidio #2
Wak kon Yehova ta guia su organisashon durante tempu di krísis i ta perkurá pa wardadó amoroso ku ta kuida nos.


text:
ORANJESTAD, Aruba: Diabierna 7 di juli, 2017 Zodiac a parti 12.500 florin na Natividad R.. E la cumpra numbernan 9332 cu signo Libra y a gana 12.500 florin, cumprando solamente 0.50 cent na e numbernan ey. Natividad a cumpra e ticket ganado na Lucky Numbers Wilhelmina Straat.
Zodiac ta hunga tur merdia y anochi dialuna pa diasabra. Riba diadomingo e ta hunga Merdia so. Zodiac ta un wega cu ta multiplica bo inversion. Cu 1 florin bo por gana 25.000 florin ora tin 4 cifra y signo corecto. Cu 5 florin bo por gana 125.000 florin cu Pick 4 y signo. Y invertiendo e suma di 25 florin cu Pick 4 y Signo bo por gana e suma di 625.000 florin cu Zodiac!
Lotto, e loteria di Aruba tin diferente wega; Catochi, Big 4, Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus e y e diferente weganan di Raspa y Gana. Cumprando Lotto bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
Minister Mc William a reuní ku Asosiashon di Bankeronan Lokal
Minister Mc William a reuní ku Asosiashon di Bankeronan Lokal
Geplaatst op 17 March 2020 dor di Ministerio Desaroyo Ekonómiko
WILLEMSTAD- E pandemia kousá pa e vírùs di Corona ta afektando ekonomia mundialmente. Internashonalmente ta premirá ku e Produkto Bruto Interno (GDP) di mundu kompleto lo baha komo resultado di e pandemia aki. Na diferente paisnan grandi manera Oustralia, Canada i Indonesia bankonan sentral ya a kuminsá hasi ahustenan pa por aliviá e siudadano finansieramente durante e periodo difísil ku mundu ta konfrontá. Den e dianan tras di lomba nos tur por a tuma nota ku lamentablemente nos pais no ta imün pa situashonnan manera esaki i den ménos ku un siman Coronavirus ya a tochi hopi aspekto di bida manera nos a kustumbrá. Pa por tòg aliviá e peso finansiero ku tipo di situashonnan asin’aki ta trese kuné i pa yuda karga nos ekonomia den e krísis aki, Minister di Desaroyo Ekonómiko, Sra Giselle Mc William a sinta ku Asosiashon di Bankeronan Lokal pa asina hasi palabrashonnan konkreto.
Durante e reunion aki minister Mc William a gradisí e bankeronan lokal aki inmensamente pa a duna oido i mustra nan disponibilidat pa aportá na e yamada pa siudadanonan ta mas solidario ku otro durante e momentunan difísil aki ku mundu henter ta konfrontá. Meta prinsipal di e reunion tabata pa a palabrá diferente proposishon ku e bankonan presente pa yuda duna un alivio pa entre otro pago di fiansa, hipotek, liña di krédito etc durante e lunanan benidero. Bankonan presente durante e reunion aki tabata Maduro & Curiels Bank (MCB), Banco di Caribe (BdC), Post Spaar Bank (PSB), Girobank, VidaNova, ORCObank, RBC i CIBC First Caribbean International Bank.
Kada un di e bankonan aki a mustra disponibilidat apsoluto pa duna nan kontribushon i asina yuda tantu famianan komo tambe empresanan enfrentá e efektonan ekonómiko finansiero di Coronavirus. Algun di e bankonan presente a palabrá di lo sigui den e mesun direkshon ku Maduro & Curiels Bank a tuma previamente, esta pa duna nan klientenan un moratorio di 3 luna riba entre otro nan fiansa personal i hipotek huntu ku nan respektivo interes. Otro bankonan presente a palabrá di atendé kada kaso individualmente ku e kombibensia i komprenshon nesesario i algun a primintí di tuma un aserkamentu integral riba e situashon.
Minister Mc William a hasi un súplika na kada un presente pa keda tene konsiderashon ku Kòrsou su situashon ekonómiko frágil i e krísis finansiero ku e situashon aktual ta trese kuné pa kasnan di famia i pa e empresario chikí i mediano. Solidaridat kisas lo no resolvé tur nos problemanan, pero sí e lo duna un alivio pa asina nos tur por yega final huntu. Pues kada aporte i sosten sigur lo ta di apresiá.
Minister a primintí di lo sigui den kontakto ku e bankeronan pa asina por sigui monitoreá e situashon debidamente. Siguientemente ta e intenshon pa minister Mc William sinta tambe ku representantenan di Banko Sentral di Korsou i St Maarten i tambe asosiashon di seguro pa nan tambe duna nan aporte pa asina nos ekonomia por logra pasa dor di e krísis ekonómiko ku e pandemia aki ta kousando mundialmente.


text:
AMSTERDAM – Tin hende hulandes karibense ku a kai víktima di e asuntu di kompensashon di akohida di mucha ku a bai e islanan bèk. “A kometé teror kontra di e hendenan aki i yorando nan ta konta mi ku nan ta bai e islanan bèk”, asina hurista di daño Orlando Kadir ta bisa.
Lucia Martis di e organisashon na Amsterdam pa edifikashon di komunidat ProFor tambe konosé e relatonan. Servisio di impuesto ta kalifiká e hendenan aki komo malversadó i nan tin miedu di haña nan den mas problema i ta hui pa nan pais di orígen.
Outor Sam Jones
Ta kalkulá ku mas o ménos 30 mil mayor na Hulanda a bira víktima di malversashon inhustu di e pago adishonal di akohida di mucha òf víktima di e enfoke severo di Belastingdienst na 2013. Entretantu gabinete a atmití e erornan, a baha, a primintí e víktimanan un suma di 30 mil euro i lo apsolbé e debe na instanshanan di gobièrnu. Pero hopi kos no ta sigur ainda i ainda e víktimanan ta biba den angustia.
Bou di e víktimanan di e asuntu di kompensashon tin un kantidat desproporshonalmente haltu di famia di desendensia karibense”, Orlando Kadir, ku ta hurista di daño personal i daño general ku ta yuda diferente di esnan perhudiká, ta bisa. Segun e ta trata di 8 mil hulandes karibense.
“Tin di nan ta tuma dos òf tres trabou èkstra pa djis por paga nan debe bèk. Rápidamente Kadir ta menta e abusunan ku e ta tende di su klientenan. “A kometé teror kontra hende i yorando nan ta bisa mi ku nan ta bai bèk Antia.”
‘Nos ta preferá di solushoná nos problemanan internamente’
Tahirah Kleinmoedig, Protektor di hóben den e region Rijnmond ta rekonosé e relatonan. “Hopi di nos hendenan tin miedu di Jeugdzorg. Nan tin miedu ku nan lo pèrdè nan yu i e ora ei nan ta huí bai Antia.” Segun e esaki ta solamente un parti chikí di e problema pasobra ‘nos ta preferá solushoná nos problemanan internamente.”
Asta Kleinmoedig ku ta di Kòrsou no ta tende e relatonan hopi. “Kasi niun hende no tin kurashi di konta.” Pero pasobra e mes tambe a bira víktima di e asuntu di kompensashon di akohida di mucha, banda di su trabou e sa tende un ke otro. “De bes en kuando bo ta haña un PM òf app di hende ku ta buska yudansa. E ora ei mi ta referí nan mas aleu.”
Belastingdienst a diskriminá hulandes karibense, surnameño i otro hende koló skur
tambe, segun Kadir. “Nan tabata bisa ‘tur kos parse nèshi di antiano’. Kompletamente rasista.”
Abogado Khadija Bozia ku ta representá un trinta hende perhudiká asina – entre nan hulandes karibense tambe – ta sigui e desaroyonan den e asuntu sin fin, ya pa añanan largu. “Banda di 5 di desèmber (fecha di San Nicolas) nan no tabata papia di pakjesdag, (dia di paki, esta regalo) sino di af-pakjesdag, (dia di kita kos for di hende) i nan tabata bisa ‘zwartjes’ (e pretunan) ora nan tabata ke men antiano. Esaki ta un forma brutu di diskriminashon”, Bozia ta bisa.
“Si bo mira kiko e kos aki a hasi ku hende. Nan a kibra hende sin motibu i a afektá nan finansieramente i emoshonalmente. E konfiansa den gobièrnu a daña”, e abogado ta bisa.
Nan a menospresiá i humiá Kleinmoedig mes tambe. “Nan ke nan fail ma nan no por hasi nada kuné tòg”, Kleinmoedig ta sita belastingdienst. “Nan a trata mi manera un kriminal. Dos bewaker mi tras ora mi a bai buska mi fail na Belastingdienst.” Ainda e ta masha rabiá ora e konta su relato.
“Nos lo no trese nos problemanan afó fásil. Nos ta trata tur manera pa solushoná e kos internamente”, Kleinmoedig ta bisa. Kadir ta ripará e mésun aktitut serka hopi di su klientenan karibense : “E kos a pasa bo. Ta un bergwensa. No hasié grandi. Kisas e ta pasa di mes.”
Gobièrnu hulandes ta kompensá esnan perhudiká sí pero e kobradónan di debe partikular ya ta na porta kaba. E debenan ku e víktimanan tin ta varia di 30 mil te 200 mil euro. Hurista di leshon i daño Kadir: Binti di esnan perhudiká tin un debe di 30.000 pa 35.000 euro i ochenta porshento tin un debe di 130.000 pa 200.000 mil euro.
Martis (Profor) “Den korant tin pará ku bo ta un malversadó, ke men e ora ei bo ta haña strès pasobra ta suma haltu.” E konsekuensha ta ku no por paga resibu, mayornan no tin sèn pa kumpra paña pa mucha. “Hende ta kue mal kaminda.”, Martis ta ripará. “Nan ta entregá ‘paki’ pa un tiki sèn i nan ta bende nan kurpa, prostitushon.”
‘Si bo ta den problema buska yudansa’
E daño material ta grandi i riba esaki ta bini e daño imaterial tambe. Kadir: “Esaki ta 35.000 pa 40.000 euro. M no ta e úniko partido ku ta eksihí esaki.” Hopi víktima karibense no ta alkansá di kleim e daño ei. Kleinmoedig ta haña ku hulandesnan karibense no mester tin bèrgwensa pa bati alarma. “Si bo ta den problema, buska yudansa.”


text:
Kenneth Gijsbertha: ta keda na próksimo gobièrnu si nan tei sigui ku introdukshon di Lotto sea ku Canadian Bank Note òf un otro proveedor lokal òf internashonal
Punda—Segun minister di finansas, Kenneth Gijsbertha, e aktual kabiente demishonario no tei alkansá pa introdusí Lotto pa Deporte. E minister a konfirmá ku e proseso dia aprobashon no ta bai keda kla i tei kai den man di e siguiente gobièrnu.
Rumornan insistente tabata sirkulando siman pasa ku e titular di finansa ya a firma un akuerdo ku e kompania Canadian Bank Note, kual kompania tin kontrakt ku diferente pais den Karibe inkluso Aruba i Sürnam. Riferonan lokal a keda asombrá ku e supuesto desishon, pero Gijsbertha ayera a konfirmá na Vigilante ku no ta bèrdat. Aparte di e rumor riba firmamentu, tabatin dos siman pasá bastante spekulashon rondó di nombramentunan den Hunta di Komisario na Fundashon Wega di Number, kual hunta lo ta enkargá ku e análisis final si ta bai laga entrega privatisashon di “Lotto” na Kòrsou den man di un kompania stranhero. E grupo di rifero lokal ta sospechando un “coup” riba nan merkado di loteria unda nan lo ta pèrdiendo kòntròl.
Segun Gijsbertha den un deklarashon na Vigilante “nada di bèrdat”. Segun Gijsbertha ta keda na próksimo gobièrnu si nan tei sigui ku introdukshon di Lotto sea ku Canadian Bank Note òf un otro proveedor lokal òf internashonal. Segun Gijsbertha tin un konsepto kual a keda negoshá ku Canadian Bank Note. E kompania kanades a firma e konsepto i mand’é pa Gobièrnu di Kòrsou (Stichting Curacaose Loterijen). Mas aleu Gijsbertha a sigui bisa ku tin diferente aspekto hurídiko ku mester atendé i tambe SBTNO mester evaluá. Pa tal motibu e gobièrnu aktual lo por finalisá e proseso i lo keda den man si siguiente kabinete.


text:
ORANJESTAD — Durante un conferencia yama na ultimo ora diamars merdia, presidente di parlamento di Aruba Marisol Lopez-Tromp a anuncia cu e ta bandona fraccion di AVP y sigui den parlamento como parlamentario independiente y presidente di Staten te cu eleccion.
Motibo pa esaki ta cu segun Lopez-Tromp lider y miembronan di fraccion di e partido lo no a atende debidamente cu e incidente tres siman pasa den cual su persona y vice-presidente di parlamento Chris Dammers (AVP) a agredi otro fisicamente. Ambos lider di partido Mike Eman y lider di fraccion di AVP Rene Herdé ta declara cu nan no a spera Lopez-Tromp su decision.
Marisol Lopez-Tromp, prome minister Mike Eman y lider di fraccion di AVP Rene Herdé na palabra
Durante su conferencia di prensa, cu a tuma lugar despues cu el a combersa cu gobernador Fredis Refunjol pa notifike riba su decision, Lopez-Tromp a declara di no ta mucho contento cu publicacionnan y declaracionnan haci dor di su mesun copartidarionan durante e ultimo simannan despues di e incidente cu Chris Dammers. E ta haya e manera cu ela a wordo trata ‘inaceptabel’.
Ambos lider di partido Mike Eman y lider di fraccion di AVP Rene Herdé ta desmennti cu no a atende cu e caso. Ambos ta bisa cu a tene contacto cu Lopez-Tromp. Eman te hasta lo tabatin un cita planea cu e presidente di parlamento. Herdé ta bisa cu e ta spera ainda cu lo por yega na un solucion den cual Lopez-Tromp no ta bandona e partido.
Autor Ariën Rasmijn